title: Manspreading

text:
Termin käyttöä on kritisoitu seksistisenä.
Feministi Cathy Young on arvostellut joukkoliikenteen järjestäjien "sotaa manspreadingiä vastaan" karikatyyriksi feminismistä, pikkuasioihin tarttumiseksi, miesten haukkumiseksi ja kaksoisstandardiksi.
Termille on kehitetty vastineeksi "shebagging", naisten tapa viedä tilaa kantamuksillaan ja laukuillaan, jotka asetetaan viereiselle istuimelle, jotta siihen ei istuisi kukaan muu.


title: Kirkkonummen radalla

text: Kirkkonummen radalla on rautalankayhtye Taivalkunta Beatin toinen studioalbumi.


title: Eilo Eriksson

text: Eilo Eriksson (31. tammikuuta 1921 Valkeakoski – 22. lokakuuta 1986 Vaasa) oli suomalainen diplomi-insinööri, joka toimi Vaasan ensimmäisenä kaupunginjohtajana vuosina 1979–1984.


title: Eilo Eriksson

text: Eriksson valmistui diplomi-insinööriksi Teknillisen korkeakoulun rakennustekniikan ja tie- ja vesirakennustekniikan opintosuunnalta 1983. Uransa alussa hän työskenteli Aarne Ervin arkkitehtitoimistossa, Yhtyneet Paperitehtaat -yhtiössä ja Verner Jaatisen insinööritoimistossa. Vuonna 1954 hän aloitti Forssan kaupungininsinöörinä, kunnes siirtyi vuonna 1957 Kokkolan apulaiskaupunginjohtajana. Vuosina 1963–1967 Eriksson toimi Kaupunkiliiton toimistoinsinöörinä.


title: Eilo Eriksson

text: Vaasan kaupungin palveluksessa Eilo Eriksson aloitti vuonna 1967 teknisenä kaupunginjohtajana ja toimi sitten vuodesta 1979 ensimmäisenä kaupunginjohtajana. Hän jäi eläkkeelle 1984.


title: Eilo Eriksson

text: Eriksson oli jäsenenä muun muassa Vaasan kauppakamarin ja Suomen Satamaliiton hallituksessa. Puoluekannaltaan hän oli kokoomuslainen.


title: Fat acceptance

text: Fat acceptance on Yhdysvalloissa 1960-luvulla syntynyt liike, jonka tavoitteena on muuttaa lihavuuteen liittyvä negatiivisia asenteita.


title: Fat acceptance

text: Aktivistien mukaan huomion kiinnittäminen ylipainoon voi olla sen taustalla oleva syy. Syrjinnän tuntemukset voivat saada ylipainoisen syömään lisää lohdutukseksi. Lihavia on pidetty laiskoina ja tyhminä ja syyllistetty eri asioista, kuten ilmastonmuutoksesta tai terveydenhuoltojärjestelmän ylikuormittamisesta. Argumenttien mukaan oman kehonsa hyväksyminen voisi johtaa positiivisiin vaikutuksiin terveyden kannalta.


title: Fat acceptance

text:
Aktivistit käyttävät lihavuuteen liittyvästä negatiivisuudesta termiä "Fat Shaming".
Vastaavasti normaalipainoiset katsotaan "etuoikeutetuksi" (Thin Privilege).


title: Fat acceptance

text: Kuitenkin vuonna 2018 julkaistun brittiläisen tutkimuksen mukaan terveellistä lihavuutta ei ole, vaan lihavuus vaikuttaa aina heikentävästi terveyteen. Lihavuustutkija Aila Rissasen mukaan ison suomalaisaineiston uusi analysointi on tuottanut saman tuloksen. Lihavalla tarkoitettiin tässäkin painoindeksiä yli 30.


title: Fat acceptance

text: Pienikin painonpudotus tuottaa huomattavia terveyshyötyjä monien sairauksien suhteen. Tavoitteen ei välttämättä tarvitse olla normaalipaino.


title: Fat acceptance

text: Lääkäri Pippa Laukan mukaan kehopositiivisuusaatteessa on paljon hyvää, mutta ylipaino pitää silti voida ottaa puheeksi selkeästi, ainakin terveydenhuollossa. Olennaista on, että puhumisen syynä ei ole ulkonäkö vaan terveysseikat, hyvinvointi. Ylipainosta puhuminen tulee tehdä oikein muttei myöskään hyssytellen, ja ennen ongelmien ilmaantumista.


title: Fat acceptance

text: Läskiaktivismin ensimmäinen vaihe ajoittuu sosiologi Charlotte Cooperin mukaan vuosiin 1967–1989.


title: Fat acceptance

text: Mahdollisesti ensimmäinen tempaus tapahtui 1967, kun newyorkilainen WBAI-radioaseman juontaja Steve Post järjesti Fat-In-kokoontumisen Central Parkissa kesäkuussa 1967. Mielenosoittajat kantoivat kylttejä, joissa luki mm. "Fat Power" ja "Buddha Was Fat". He polttivat laihdutusoppaita ja Twiggyn kuvan ja tarjoilivat tilaisuutta varten hankittuja ruokia.


title: Fat acceptance

text: Ylipainoisuus oli jo tuolloin suhteellisen yleistä Yhdysvalloissa; 1960-luvun alussa 45 % amerikkalaisista oli ylipainoisia (2005 68 %) ja liikalihavia (obesity) 13 % (35 % vuonna 2005).


title: Fat acceptance

text:
Vuonna 1967 Lew Louderback kirjoitti Saturday Evening Postiin artikkelin "More People Should be FAT". Sen seurauksena William "Bill" Fabrey perusti 1969 järjestön "National Association to Aid Fat Americans", joka nykyisin nimeltään National Association to Advance Fat Acceptance (NAAFA).
NAAFA oli Fat Pride -liikkeen peruskivi. Louderback kirjoitti kirjan "Fat Power" (Hawthorne Books, 1970), joka kuvasi lihavien syrjintää ja laihdutusteollisuuden nousua.


title: Fat acceptance

text: Vuonna 1972 perustettiin NAAFA:n sisällä feministinen ryhmä The Fat Underground. Ryhmän mukaan Yhdysvaltain kulttuuri pelkää lihavuutta, koska se pelkää voimakkaita naisia ja vaati muutosta yhteiskunnan arvoihin. The Fat Underground käytti radikaalia retoriikkaa kuten "lääkärit ovat vihollisia" ja "painonpudotus on kansanmurha". Ryhmän mainstream-tukijat yliopistoissa ja muualla kehottivat sitä maltillistamaan retoriikkaansa, mutta omaksuivat sen sen logiikan. NAAFA ei hyväksynyt ryhmän radikalismia ja se erosi ja muutti nimekseen The Women's Center.


title: Fat acceptance

text: Brittiläinen Susie Orbach julkaisi 1978 kirjan "Fat is a Feminist Issue", josta tuli nopeasti bestseller. Kirjassa Orbach popularisoi ideat, joiden mukaan laihdutus ja tyytymättömyys kehoon ovat sortoa ja ruumiinkuvan häiriöt ja syömishäiriöt johtuvat misogyniasta. Orbachin kirjaa markkinoitiin alun perin laihdutusoppaana, mutta myöhemmissä painoksissa sille on lisätty alaotsikko "anti-diet guide".


title: Fat acceptance

text: Vuonna 1979 Carole Shaw perusti "Big Beautiful Woman" -muoti- ja lifestyle-lehden. Lehti myytiin myöhemmin LFP-julkaisijalle, mutta paperiversion julkaisu päättyi 1990-luvun lopulla.


title: Fat acceptance

text: Fat acceptance levisi ensimmäisen kerran ulkomaille kun Lontoossa perustettiin 1980-luvun puolivälissä The London Fat Women's Group.


title: Fat acceptance

text: Läskiaktivismin toinen vaihe alkoi 1990-luvulla, kun ideat levisivät yksittäisistä ryhmistä ja toimijoista valtakulttuuriin. Lihavuudesta alettiin käyttää yleisesti kiertoilmaisuja, kuten "iso" tai "pluskokoinen". Liike myös käyttänyt vaikutusvaltaansa politiikassa. Esimerkiksi entinen Fat Underground -aktivisti Lynn McAfee vaikuttaa Council on Size and Weight Discrimination -järjestössä, joka lobbaa politiikkoja ja hän on ollut Yhdysvaltain kauppaministeriön Federal Trade Commissionin, National Institutes of Healthin ja Federal Drug Administrationin kuulemisissa. Monimuotoisuuslakimies Sondra Solovay sai ajettua vuonna 2000 San Franciscon lainsäädäntöön pituus- ja painosyrjimättömyyden.


title: Fat acceptance

text: Pulh ja Brownwell julkaisivat 2001 ensimmäisen tutkimuksen ylipainoisia ja lihavia vastaan kohdistuvista asenteista. Ennakkoasenteiden on tutkimuksissa todetty lisääntyneen tutkimuksen jälkeisen vuosikymmenen aikana, mutta myös tietoisuuden lihaviin kohdistuvasta syrjinnästä.


title: Fat acceptance

text:
Feministi Saara Särmä on kertonut oppineensa hyväksymään itsensä vasta kun löysi läskiaktivismin ja netin läski-blogosfäärin.
Särmä on sanonut läskiaktivismi saapuneen Suomeen vasta 2016. Särmä erottaa kehopositiivisuuden varsinaisesta läskiaktivismista siten että jälkimmäisen tavoitteena on muuttaa yhteiskuntaa, eikä vain saada hyväksyntää.


title: Fat acceptance

text: Läskiaktivismin argumentteja on esitellyt myös Yleisradion Vaakakapina ja sen juontaja Jenny Lehtinen.


title: Tappakaa Carter

text: Tappakaa Carter voi tarkoittaa seuraavia:


title: Heikki Mäki-Kulmala

text: Heikki Mäki-Kulmala (11. elokuuta 1951 Seinäjoki – 17. helmikuuta 2014 Tampere) oli suomalainen filosofi ja aikalaiskriitikko.


title: Heikki Mäki-Kulmala

text: Mäki-Kulmala pääsi ylioppilaaksi 1970 Seinäjoen lyseosta. Hän opiskeli Tampereen yliopistossa filosofiaa, sosiologiaa, tilastotiedettä, informaatiotutkimusta ja kasvatustieteitä ja väitteli filosofian tohtoriksi vuonna 2003 filosofian alalta tutkimuksellaan "Vastakohdat vai kaksoset : tutkimus neuvostomarxismin suhteesta moderniin länsimaiseen rationaalisuuteen". Mäki-Kulmala toimi kasvatus- ja yhteiskuntatieteellisten aineiden sekä filosofian opettajankoulutuksen lehtorina Tampereen yliopistossa.


title: Heikki Mäki-Kulmala

text: Mäki-Kulmala oli opiskelijalehti Aviisin päätoimittajana 1980-luvun alussa ja toimitti lehteä yhdessä toimittaja Seppo Huikun kanssa. Sen jälkeen hän oli Radio 957:n toimittajana ja pakinoitsijana sekä toimi televisiossa TV2:n Pyhät ja pahat -ohjelmasarjan vakiokeskustelijana. Vuodesta 1996 alkaen Mäki-Kulmala kirjoitti kolumneja Tampereen yliopiston Aikalainen-lehteen. Hän oli aktiivinen keskustelija ja yhteiskunnallinen ajattelija, joka otti usein kantaa moninaisiin ajankohtaisiin kysymyksiin.


title: Heikki Mäki-Kulmala

text: Mäki-Kulmalan puoliso oli Teija Waaramaa-Mäki-Kulmala. Heikki Mäki-Kulmala menehtyi sairaskohtaukseen kotonaan Tampereen Pispalanharjulla helmikuussa 2014.


title: Notkolan seisake

text: Notkolan seisake sijaitsi kilometrillä 305+631 tasoristeyksen vieressä ja se avattiin 15.03.1954. Matkustajaliikenne loppui 27.09.1981 ja seisake lopetettiin 23.05.1982. Notkolassa oli odotuskoppi.


title: Blue (Agentsin albumi)

text: Blue on Agentsin & Vesa Haajan neljäs studioalbumi, joka julkaistiin 26. elokuuta 2016.


title: Blue (Agentsin albumi)

text: Albumi debytoi Suomen virallisen listan kolmannella sijalla, ja pysyi listalla yhteensä viisi viikkoa.


title: Blue (Agentsin albumi)

text: Kaikki kappaleet sovittanut Esa Pulliainen.


title: Sound on Sound

text: Sound on Sound on suomalaisen Agentsin & Vesa Haajan kolmas studioalbumi, joka julkaistiin 5. syyskuuta 2014.


title: Sound on Sound

text: Albumi debytoi Suomen virallisen listan toisella sijalla, ja pysyi listalla yhteensä kuusi viikkoa.


title: Sound on Sound


title: Seppo Huiku

text: Seppo Huiku (1956 – lokakuussa 2010) oli suomalainen päätoimittaja, yliopiston lehtori ja viestintäalan yrittäjä.


title: Seppo Huiku

text: Huiku valmistui yhteiskuntatieteiden maisteriksi Tampereen yliopistosta vuonna 1987. Hän toimitti 1980-luvun alussa opiskelijalehti Aviisia yhdessä Heikki Mäki-Kulmalan kanssa ja oli 1980-luvun lopulla kehittämässä yliopiston omaa radiota josta muodostui hänen päätoimittajana ollessaan Radio Moreeni. Vuodesta 1994 alkaen Huiku oli Lalli-lehden päätoimittajana viiden vuoden ajan kunnes palasi vuonna 2001 Tampereen yliopistoon lehtityön lehtoriksi. Hän oli sitten viisi vuotta Loimaan Lehden päätoimittajana kunnes ryhtyi yrittäjäksi perustaen "Pertunkorven Viestintä"-nimisen viestintäalan koulutusta ja lehtien kehitystehtäviä tarjonneen yrityksen. Huiku hoiti myös Pinsiössä sijainnutta kotitilaansa vanhempiensa jälkeen.


title: Benininlahti

text: Benininlahti on lahti Guineanlahden alueella Länsi-Afrikan rannikolla. Se on 300 kilometriä pitkä ja suurimmillaan 640 kilometriä leveä. Benin ja Benininlahti on molemmat nimetty Beninin kuningaskunnan mukaan.


title: Benininlahti

text: Historiallinen yhteys Atlantin orjakauppaan johti siihen, että alue tunnettiin Orjarannikkona. Kuten monissa muissakin alueissa Afrikassa, myös Benininlahdenkin alkuperäisväestön vaikutusvaltaiset kuningaskunnat turvautuivat orjakauppaan, joka laajentui huomattavasti eurooppalaisten saapuessa. 1640-luvun arvioiden mukaan Benin otti 1 200 orjaa vuodessa.


title: Teija Waaramaa-Mäki-Kulmala

text: Teija Waaramaa-Mäki-Kulmala (s. 1959) on suomalainen filosofian tohtori ja dosentti. Hän on Tampereen yliopiston viestintätieteiden tiedekunnassa vanhempi tutkija.


title: Teija Waaramaa-Mäki-Kulmala

text:
Nimellä Teija Waaramaa:
Nimellä Teija Waaramaa-Mäki-Kulmala:


title: Fabienne Delsol

text: Fabienne Delsol on ranskalainen laulaja, joka esiintyy kuitenkin enimmäkseen englanniksi. Hänen musiikkinsa edustaa 60-lukulaista tai garage rock revival -tyyliä. Hän aloitti uransa 1990-luvun lopulla Englannissa. Delsol syntyi ja kasvoi Ranskan Limoges'ssa.


title: Fabienne Delsol

text: Keski-Ranskassa sijaitseva Limoges on tunnettu posliinista ja tammitynnyreistä, mutta Fabienne Delsolia kiinnosti enemmän musiikki. Erityisesti Delsolin mielenkiinnon kohteita olivat rock & roll and Serge Gainsbourg. Musiikkia tehdäkseen Fabienne Delsol muutti 1996 Lontooseen, jossa hän ystävystyi levytuottaja Liam Watsonin kanssa. Watsonin perustama ja osin omistama levytysstudio Toe Rag Studios on keskittynyt analogiseen levytuotantoon. Watson toimi tuottajana ja äänisuunnittelijana esimerkiksi The White Stripesin 2003 julkaistulla Elephant-levyllä. Watson auttoi kasaamaan uutta UK garage -yhtyettä, jolla ei vielä ollut laulajaa. Niin Watson sitten houkutteli koesoittoon Delsolin, jolla ei vielä juuri ollut kokemusta laulajana. Liam Watson piti kuulemastaan, ja niin Fabiennesta tuli The Bristolsin laulaja. Muita yhtyeen jäseniä olivat rumpali Bruce Brand, kitaristi Owen Thomas sekä basisti Parsley. The Bristols julkaisi kaksi levyä: vuonna 1999 "Introducing... " ja 2001 "Tune In With... " ja kolme singleä, ja keikkaili viitisen vuotta pitkin Eurooppaa muiden saman levy-yhtiön bändien kanssa, kunnes lopetti toimintansa 2003. Tämän jälkeen on julkaistu vielä kokoelmalevy "The Best Of Fabienne Delsol & The Bristols".


title: Fabienne Delsol

text: The Bristolsin hajoamisen jälkeen Delsol ei jäänyt aikailemaan vaan siirtyi soolouralle ja Liam Watson ryhtyi hänen tuottajakseen. Syksyllä 2004 ilmestyi Fabienne Delsolin ensimmäinen soololevy "No Time for Sorrows", joka sisälsi The Bristolsia selkeämpiä pop- ja rock-kappaleita ja häivähdyksen psykedeliaa. Levyn kolmestatoista kappaleesta yhden, ”Laisse Tomber les Filles”, Delsol lauloi ranskaksi. Tämä laulu on Serge Gainsbourgn säveltämä ja France Gallin ensimmäisen kerran levyttämä. Levyllä on muun muassa Tom Jonesin vuonna 1964 levyttämä kappale ”Chills and Fever”. Ensilevyn menestyksen vanavedessä julkaistiin 2006 sitten kokoelmalevy "The Best Of Fabienne Delsol & The Bristols", jolla oli hänen vanhan yhtyeensä kappaleita ja jonkin verran lauluja soolouralta. Delsolin toinen levy "Between You and Me" julkaistiin 2007. Kakkoslevy on entistä eloisampaa, hienostunutta retro-popia ja garage rockia. Levyllä on 14 kappaletta, joista kolme Fabienne laulaa ranskaksi. Yksi näistä kappaleista, ”Pas Gentille”, on versio Kim Wilden isän Marty Wilden biisistä ”Bad Boy”. Ranskaksi saman kappaleen on aiemmin tehnyt myös Françoise Hardy. Syksyllä 2010 julkaistu kolmas levy "On My Mind" tuo Delsolin pop-vaikutteiden psykedeelisen puolen hieman entistä selvemmin esille. Tällä levyllä on 12 laulua, joista kaksi on ranskaksi.


title: Fabienne Delsol

text: Joissain kohdin Delsolin ranskankielinen tausta näkyy niin, että H-kirjain jää paikoin ääntämättä. Esimerkiksi "Between You and Me" -levyn kappaleessa ”Loot” Fabienne laulaa: ""Money money sure can buy you honey, and at least I've heard it's true. But loot won't (h)elp me getting close to you"".


title: Nikolai (Romanian prinssi)

text: Nikolai, (5. lokakuuta 1903 – 9. kesäkuuta 1978) oli Romanian prinssi ja toimi valtionhoitajaneuvoston jäsenenä kuninkaaksi valitun vanhemman veljensä prinssi Kaarlen pojan Mikaelin alaikäisyyden aikana 1927–1930.


title: Nikolai (Romanian prinssi)

text: Prinssi Nikolain vanhemmat olivat kuningas Ferdinand ja kuningatar Marie, Ison-Britannian kuningatar Viktorian toisen pojan, prinssi Alfredin tytär. Nikolain vanhemmasta veljestä Kaarlesta tuli kruununprinssi, kun kuningas Kaarle I kuoli lokakuussa 1914 ja Ferdinand nousi Romanian kuninkaaksi.


title: Nikolai (Romanian prinssi)

text:
Kruununprinssi Kaarlen skandaalinkäryinen nuoruuden aika aiheutti sen, että hänet poistettiin kruununperimysjärjestyksestä ja isänsä testamentista tammikuussa 1926. Kaarle lähti rakastajattarensa madame Magda Lupescun kanssa maanpakoon. Pian sen jälkeen kuningas Ferdinand kuoli, ja alaikäisestä kuusivuotiaasta Kaarlen pojasta kruununprinssi Mikaelista tuli näin Romanian kuningas 20. heinäkuuta 1927. Alaikäisen Mikaelin holhoojahallitukseen nimitettiin valtionhoitajaneuvosto, johon kuuluivat Romanian ortodoksisen kirkon patriarkka Miron Cristea, Mikaelin setä prinssi Nikolai ja Romanian korkeimman oikeuden puheenjohtaja Gheorghe Buzdugan. Budzuganin kuoltua lokakuussa 1929 seuraajaksi valtionhoitajaneuvostoon valittiin juristi Constantin Sarateanu. Alunperin kuningashuoneen edustajaksi esitettiin kuningataräiti Marieta, mutta hänen kieltäydyttyä prinssi Nikolaista tuli kuningashuoneen edustaja valtionhoitajakuntaan.
Prinssi Nikolai oli 24-vuotias tullessaan valtionhoitajaneuvoston jäseneksi. Siihen mennessä hän oli oleskellut Britanniassa vuodesta 1919 lähtien käyden ensin Eton Collegea ja sen jälkeen siirtynyt Britannian laivastoon upseerikoulutukseen. Hän joutui siis palaamaan Romaniaan yhdeksi maan kolmesta valtionhoitajasta. Järjestelyä pidettiin tehottomana, ja vuonna 1930 Romanian poliittiset puolueet pääministeri Iuliu Maniun johdolla neuvottelivat Nikolain veljen prinssi Kaarlen paluusta Romanian kuninkaaksi. Nikolaikin piti ratkaisua hyvänä. Armeija kannatti myös ratkaisua.


title: Nikolai (Romanian prinssi)

text: Prinssi Kaarle palasi maahan ja valittiin kuninkaaksi 8. kesäkuuta 1930. Veljesten, Kaarlen ja Nikolain, suhteet eivät säilyneet kuitenkaan pitkään hyvinä, sillä prinssi Nikolai halusi avioitua eronneen romanialaisnaisen Ioana (Joanna) Dumitrescu-Dolettin kanssa. Kuningasveli Kaarle ei kuitenkaan halunnut antaa avioliitolle hyväksyntäänsä, ja sen vuoksi marraskuussa 1931 Nikolain ja Dumitrescu-Dolettin solmima avioliitto johti prinssi Nikolain eroon Romanian kuningashuoneesta. Prinssi Nikolai muutti ensin Espanjaan ja pian sen jälkeen kuitenkin Sveitsiin.


title: Nikolai (Romanian prinssi)

text: Prinssi Nikolailla oli 1930-luvun Romaniassa läheiset suhteet äärioikeistolaiseen Rautakaartiin. Järjestö murhasi jo 1930-luvun alussa Romanian pääministerin, ja järjestöllä oli tarkoitus surmata myös muita vastustajiaan mm. kuningas Kaarlen naisystävä Magda Lupescu, jolla oli kuninkaan kautta poliittista vaikutusvaltaa. Tämä poliittinen kytkös vaikutti siihen, että prinssi Nikolai erotettiin virallisesti kuningashuoneesta ja menetti prinssitittelinsä vuonna 1937. Suhteet olivat niin huonot, että Nikolai ei päässyt äitinsä kuningatar Marien hautajaisiin Romaniaan kesällä 1938. Prinssitittelin menetyksen jälkeen hän alkoi käyttää nimeä Nicholas Brana. Tämä nimi oli käytössä aina kesäkuuhun 1942 asti, jolloin Kaarlea vuonna 1940 kuninkaaksi seurannut seurannut Mikael antoi hänelle takaisin prinssitittelin.


title: Nikolai (Romanian prinssi)

text: Prinssi Nikolai oli kiinnostunut moottoriurheilusta. Niinpä hän osallistui ensimmäisinä pakolaisvuosinaan 1933 ja 1935 mm. Le Mansin 24-tunnin ajoihin. Autona hänellä oli Duesenberg Model SJ.


title: Nikolai (Romanian prinssi)

text: Ensimmäiset pakolaisvuotensa eli 1930-luvun Nikolai työskenteli Sveitsissä hiihdonopettajana. Hän osallistui aktiivisti Romanian pakolaisten toimintaan. Hän perusti Romanian tutkimuskeskuksen (Centre des Recherches Roumain). Ranskassa hän muodosti ja sponsoroi Ranskan Akatemiaa ja Romanian kulttuurisäätiötä. Saksassa hän osallistui kaikkiin romanialaisten maahanmuuttajien kokouksiin, perusti kaksi romanialaista aikakauslehteä Madridissa ja antoi lukuisia radiohaastatteluja.


title: Nikolai (Romanian prinssi)

text: Suhteet maapakoon vuonna 1940 joutuneeseen Kaarleen olivat Romanian kuningashuoneessa niin huonot, että kaikista ristiríidoista huolimatta vain veli prinssi Nikolai osallistui Kaarlen hautajaisiin vuonna 1953.


title: Nikolai (Romanian prinssi)

text: Prinssi Nikolai solmi toisen avioliittonsa vuonna 1967 brasilialaisen Maria Thereza Lisboa Figueira de Mellon kanssa. Viimeiset vuotensa prinssi Nikolai vietti Espanjassa, jossa hän kuoli vuonna 1978. Hänet haudattiin Sveitsin Lausanneen. Prinssin kuoleman jälkeen hänen laaja arkistonsa siirrettiin Kalifornian Hoover-instituuttiin.


title: Naurulaiset

text: Naurulaiset ovat Naurun saarella asuva Etninen ryhmä. Naurulaiset ovat sukua mikronesialaisille, melanesialaisille ja polynesialaisille.


title: Naurulaiset

text: Naurulaisten alkuperää ei ole vielä täysin selvitetty. On mahdollista että he olivat merta kulkeneita tai haaksirikkoutuneita polynesialaisia ja melanesialaisia jotka ovat asettuneet saarelle.


title: Naurulaiset

text: 1920-luvulla influenssa levisi Naurulla aiheuttaen monen naurulaisen kuoleman. Vuonna 1925 ensimmäiset tohtorit diagnosoivat ensimmäiset diabetes tapaukset Naurulla. Nykyään iästä riippuen joka toinen tai kolmas naurulainen on diabeetikko.


title: Alexander Grushenko

text: Alexander Andreevich Grushenko (, s. 18. elokuuta 1994) on ukrainalainen karateka. Hän voitti kaksi EM-pronssia Kyokushin-karatessa.


title: Alexander Grushenko

text: Grushenko menestyi nuorten tasolla kotimaassaan voitettuaan aluksi toukokuussa 2007 kansainvälisen turnauksen Berdjanskissa. Sittemmin hän saavutti menestystä Ukrainan mestaruuskilpailuissa voitettuaan ensin pronssia 2008. Tämän jälkeen Grushenko sijoittui kahden parhaan joukkoon vuosien 2009–2012. Hän voitti tuona aikana Ukrainan nuorten mestaruuden kolmesti ja oli hopealla kahdesti.


title: Alexander Grushenko

text: Grushenko saavutti EM-pronssia kotikisoissaan Ukrainassa 2013. Hän voitti pronssiottelussa Antonio Grigorescun.


title: Alexander Grushenko

text: 2015 Grushenko voitti toistamiseen EM-pronssia Saksassa järjestetyissä EM-kilpailuissa. Hän voitti mitaliottelussa Florentin Chiripucin.


title: Kokki- ja stuerttikoulut Suomessa

text: Kokki- ja stuerttikoulut olivat ammattioppilaitoksia, joissa koulutettiin kokkeja ja stuertteja erityisesti Suomen kauppalaivaston tarpeisiin. Varhaisin niistä oli Turun Puistokadulla vuosina 1901–1915 toiminut kokki- ja stuerttikoulu, ja viimeisenä toimintansa lopetti vuonna 1966 Helsingissä Suomen Merimieslähetysseuran vuonna 1926 perustama kaksikielinen Suomen Kokki- ja Stuerttikoulu. Rymättylässä toimi kokki- ja stuerttikoulu 1919–1925, ja Maarianhaminassa ruotsinkielinen, Föreningen för sjömanshemmet -yhdistyksen vuonna 1926 perustama Kock- och Stuertskola 1960-luvun alkuun saakka.


title: Kokki- ja stuerttikoulut Suomessa

text: 1960-luvulla kokkien ja stuerttien koulutus siirtyi valtion ylläpitämiin merimiesammattikouluihin. Esimerkiksi vuonna 1964 Turussa Suomen Joutsenella toiminut valtion merimiesammattikoulu järjesti lukuvuoden mittaisia kokkikursseja sekä samanmittaista talouspäällystökurssia, jonka pääsyvaatimuksena oli laivakokkikurssi ja vuoden laivakokkikokemus.


title: Kokki- ja stuerttikoulut Suomessa

text: Turun Mikaelinkirkon vieressä, Puutarhakadun toisella puolella vuosina 1901–1915 toimi kokki- ja stuerttikoulu merimieskodin yhteydessä. Siellä huono-osaisten perheiden poikia koulutettiin laivastuertin ammattiin. Koulun perustivat merimieskotia johtaneet Aina Panelius ja hänen merikapteenimiehensä Carl Julius Panelius. Aina Paneliuksesta tuli koulun johtaja, ja hän kirjoitti oppikirjaksi vuonna 1904 ilmestyneen teoksen "Skeppskocken", joka on suomennettu nimellä "Laivakokki – neuvoja kokeille ja stuerteille". Olennainen osa opetusta oli työharjoittelu merimieskodin ruoanlaitto- ja siivoustehtävissä. Koulu toimi vuoteen 1915 asti, minkä jälkeen Panelius siirtyi Helsinkiin perustaakseen vastaavanlaisen koulun sinne.


title: Kokki- ja stuerttikoulut Suomessa

text: Rymättylän Ruoppioon rakennettiin tilat kokki- ja stuerttikoululle Turun koulun lopetettua. Opetusta annettiin vuodesta 1919 vuoteen 1925 sekä pojille että tytöille. Talvisin järjestettiin kaksi kokkikurssia ja kesällä yksi stuerttikurssi. Merenkulkuhallituksen valvoman oppilaitoksen johtajana toimi Ruoppion kylässä syntynyt Hyginus Konstantin ”Konsta” Nylund.


title: Kokki- ja stuerttikoulut Suomessa

text: Helsingin kaksikielinen Suomen Kokki- ja Stuerttikoulu vihittiin käyttöön 5. maaliskuuta 1926. Koulun perustamisen tarkoituksena oli kouluttaa alalle miespuolisia työntekijöitä ja näin ”poistaa Suomen kauppalaivastosta naispuolisten kokkien pitämisestä aiheutuvat epäkohdat”. Turun ja Rymättylän koulujen lopetettua Merenkulkuhallitus oli kääntynyt Merimieslähetysseuran puoleen uuden koulun avaamiseksi Helsinkiin. Ensimmäiselle kolme kuukautta kestävälle kurssille oli 80 pyrkijää, joista voitiin ottaa sisään 30. Helsingin koulu oli tuolloin Suomen ainoa ja Pohjoismaiden kolmas Norjan ja Tanskan vastaavien koulujen ohella. Koulun opetusravintola oli avoinna yleisölle.


title: Kokki- ja stuerttikoulut Suomessa

text: Kokkikurssilla oppiaineina oli ruoanlaiton lisäksi astianpesu, siivous sekä vaatteiden pesu, mankelointi ja silitys. Oppia sai myös laskennossa, kaunokirjoituksessa, ruokatavaraopissa ja yhteiskuntaopissa. Stuerttikurssin opetussuunnitelma oli laajempi ja sisälsi koko kokkikurssin ohjelman lisäksi opetusta ostamisesta, maksuliikenneasioista ja ruokatavaroiden säilytyksestä.


title: Kokki- ja stuerttikoulut Suomessa

text: Koulu toimi ainakin 1950-luvun alkuun asti vanhassa puutalossa ja sen lisätiloissa Punavuoressa Albertinkatu 2:ssa, Sepänkadun kulmassa. 1960-luvun alkupuolella se toimi Kumpulassa Koskelantie 27:ssä. Aluksi koulun johtajana toimi keittiömestari Aarne Nissinen, joka oli käynyt Turun stuerttikoulun ja palvellut laivojen ohella hotelli Kämpissä ja Imatran Valtionhotellissa. Pisimpään johtajana toimi talousopettaja Suoma Palo (1902–1983). Hän tuli tehtävään vuonna 1931 ja jäi eläkkeelle koulun lakkauttamisen yhteydessä 1966. Toisena opettajana 1930-luvulta ainakin 1950-luvulle oli talousopettaja Ruth Kullberg.


title: Kokki- ja stuerttikoulut Suomessa

text: Toimintavuosiensa aikana Suomen Kokki- ja Stuerttikoulusta valmistui noin tuhat miespuolista kokkia ja viimeisinä vuosina parisataa naispuolista laivakeittäjää. Koulun lopetettua 1966 naisten opetus siirtyi Helsingin kaupungin Talous- ja ompelualan ammattikouluun Kansakoulukadulle ja miesten hieman myöhemmin Lauttasaareen valmistuneeseen valtion merimiesammattikouluun.


title: Lentokoneteollisuus

text: Lentokoneteollisuus (myös ilmailuteollisuus) on teollisuuden ala, jonka tuotteita ovat lentokoneet, helikopterit ja näihin näihin liittyvät työkalut ja järjestelmät.


title: Lentokoneteollisuus

text: Suomen lentokoneteollisuus koki merkittävän takaiskun sotakorvauksien valmistuksen aikaan osaksi koska sotakorvaustuotteiden listalla ei ollut yhtään lentokonetehtaiden tuotteita.


title: Republic Aviation

text: Republic Aviation oli yhdysvaltalainen lentokonevalmistaja, joka perustettiin vuonna 1931 nimellä Seversky Aircraft Company. Emoyhtiö Fairchild Corporation lakkautti Republicin vuonna 1987.


title: Republic Aviation

text: Nimi muuttui vuonna 1939 Republiciksi, kun yhtiön johtokunta erotti Alexander de Severskyn kasvavien tappioiden johdosta. Fairchild Aircraft hankki yhtiön vuonna vuonna 1965, jolloin yhtiö lakkasi olemasta itsenäinen yhtiö.


title: Jerry Spring

text: Jerry Spring on belgialaisen sarjakuvataiteilija Jijén luoma villin lännen sarjakuva. Se alkoi ilmestyä vuonna 1954 Spirou-lehdessä ja seuraavasta vuodesta alkaen albumeina. Jijé piirsi yhtä postuumisti julkaistua lukuun ottamatta kaikki tarinat ja kirjoitti niistä noin puolet. Käsikirjoittajiin kuuluivat Maurice Rosy, René Goscinny, Jean Acquaviva, Jacques Lob, Daniel Dubois ja Philip. Yhdessä tarinassa kuvituksessa avusti Jean Giraud. Kaikkiaan tarinoita ilmestyi 22 albumin verran. Jerry Springiä julkaistiin suomeksi tarinat "Kaksintaistelu" ja "Montanan villihevoset" Ruudussa vuosina 1973–1974.


title: Jerry Spring

text: Jean-Claude Mézières on luonnehtinut ranskalaisessa sarjakuvassa realismin shokiksi sitä hetkeä, kun Jijé alkoi tehdä Jerry Springiä.


title: Jordan Peterson

text: Jordan Bernt Peterson (s. 12. kesäkuuta 1962 Edmonton, Alberta, Kanada) on kanadalainen kliininen psykologi, kirjailija ja psykologian professori Toronton yliopistossa. Hänen tutkimusalueitaan ovat psykologiset poikkeavuudet sekä sosiaali- ja persoonallisuuspsykologia. Petersonin tutkimuskohteita ovat olleet uskonnon ja ideologisuuden psykologia, sekä persoonallisuuden ja suorituskyvyn kehittäminen ja mittaaminen.


title: Jordan Peterson

text: Peterson on opiskellut Albertan yliopistossa ja McGill-yliopistossa valtiotieteiden ja psykologian kandidaatiksi ja psykologian tohtoriksi. Hän on toiminut Harvardin yliopiston psykologian laitoksella adjunct professorina ja myöhemmin täytenä professorina. Vuodesta 1998 hän on toiminut psykologian professorina Toronton yliopistossa.


title: Jordan Peterson

text: Vuodesta 2016 lähtien Peterson on osallistunut julkiseen keskusteluun kritisoiden postmodernismia ja poliittista korrektiutta. Hän on vastustanut Kanadan hallituksen esittämää uutta lakia, joka määräisi sakon uhalla käyttämään ihmisistä näiden itse haluamaa persoonapronominia. Peterson on saanut merkittävää näkyvyyttä tiedotusvälineissä ja sosiaalisessa mediassa.


title: Jordan Peterson

text: Pronominikantansa jälkeen Peterson alkoi ottaa kantaa monenlaisiin muihinkin aiheisiin, ja hän julkaisi niistä kirjan "12 elämänohjetta", jossa hän kertoo mikä kaikki on mennyt maailmassa vikaan. Hänen kohteensa on erityisesti "postmoderni vasemmisto", joka hänen mukaansa on ottanut vallan länsimaisessa keskustelussa. Hänen mielestään miesten valta yhteiskunnassa perustuu miesten pätevyyteen eikä vallan tavoitteluun tai tyranniaan. Petersonin mukaan miesten valta-aseman nimittäminen tyrannimaiseksi patriarkaatiksi on väärin. Peterson on arvioinut, että hänen ihailijajoukkonsa koostuu 80-prosenttisesti miehistä, joista useimmat ovat nuoria.


title: Jordan Peterson

text: Peterson ei puhu akateemiseen tyyliin vaan luonnehtii itseään preeriasaarnaajaksi. Hän kiertää maailmalla puhumassa keskeisistä aiheistaan, ja esiintyi Suomessa marraskuussa 2018.


title: Jordan Peterson

text: Professori Paul Thagard ja filosofit Kate Manne ja Panu Raatikainen ovat kritisoineet Petersonin ajattelua muun muassa näennäistieteellisyydestä. Taloustieteilijä Tyler Cowen on luonnehtinut Petersonia "aikamme vaikutusvaltaisimmaksi länsimaiseksi ajattelijaksi". Yhdysvaltalainen psykologi Izzy Kalman on kehunut muun muassa hänen psykologian ja filosofian tuntemustaan sekä intohimoista suhtautumistaan totuuteen. Helsingin Sanomien Nyt-liitteessä häntä on nimitetty oikeiston suosikkiälyköksi.


title: Auringon piirissä

text: Auringon piirissä on Hämeenlinnassa kolmen ympäristöteoksen ketju, johon kuuluvat teokset "Musta aurinko", "Punainen aurinko" ja "Sininen aurinko". Teokset ovat kirjailija Olli Jalosen sekä kuvataiteilijoiden Olli Larjo ja Anssi Taulu tekemiä vuosina 2007–2016.


title: Auringon piirissä

text: Kirjailija Olli Jalonen katseli 2000-luvun alussa kaupunkinsa uutta rakentamisen ja toipumisen aaltoa laman jälkeen. 2003 hän alkoi suunnitella taideteosten ketjua, joka liittyisi rakentamiseen, paikkoihin ja uuteen nousuun.


title: Auringon piirissä

text: Teoksen osat kulkevat Hämeenlinnan kantakaupungin lävitse suorassa linjassa. Teoksissa on eri rakennuskohteiden välillä kierrätettyä hylättyä materiaalia. Auringoissa toistuu eri tavoin Hämeenlinnan kartta, joka kertoo Vanajavedestä esihistoriassa, Hämeen Härkätiestä keskiaikana, rautatiestä tsaarin aikana ja moottoritiestä nykyaikana. Teoskokonaisuus kuvaa Hämeenlinnan pitkää asutushistoriaa, vanhaa kauppareittiä ja sijoittumista maailmankaikkeuteen.


title: Auringon piirissä

text: Auringonpimennystä kuvaava "Musta aurinko" on teossarjan vuonna 2007 tehty teos Verkatehtaan Lasipihan lattiassa Keinusaaren kaupunginosassa. Teokseen on käytetty metalliromua Poltinahon vanhalta kasarmialueelta. "Musta aurinko" esittää 1940-luvun puolivälissä, Verkatehtaan kulta-aikana, tapahtuneeseen auringonpimennykseen liittyviä valoilmiöitä.


title: Auringon piirissä

text: "Punainen aurinko" on vuonna 2007 tehty teos Harvoilanmäen asuntomessualueen metsäpuistossa Mäskälän kaupunginosassa. Teos on mäen korkeimmalla kohdalla Honkarinteen päässä. Osa teoksen materiaalista on Verkatehtaan puretuista punatiiliseinistä. Hämeenlinnan kaupungin teknisen viraston eri osastot, erityisesti luonnonhoitotoimisto, olivat taiteilijoiden kanssa yhteistyössä toteuttamassa tätä ympäristötaideteosta.


title: Auringon piirissä

text: Kokonaisuus on eräänlainen observatorio. Teoksessa reliefikartasta, pronssiveistoksesta sekä auringon ja varjon liikkeestä muodostuu luonnon kello ja kalenteri.


title: Auringon piirissä

text: Mäen laella on väribetonista ja seinätiilistä rakennettu kehä. Siinä on betonivaluun upotettu Hämeenlinnan kulkuväylien reliefikartta. Viereiseen luonnonkiveen on kiinnitetty pronssiveistos.


title: Auringon piirissä

text: Ympärillä on tiilimurskapolkuja. Rinteeseen on merkitty pronssisilla reliefeillä ja veistoksilla luonnonkiviä. Tärkeimmät tähtikuviot ja kiintotähdet on merkitty kivien pintaan pronssireliefeillä. Kuulla ja silmin näkyvillä planeetoilla Merkurius, Venus, Mars, Saturnus ja Jupiter on rinteessä omat pronssiveistoksensa.


title: Auringon piirissä

text: "Sininen aurinko" on sarjan kolmas vuonna 2016 valmistunut osa Poltinahon asuinalueella Ahvenistossa, Rakuunankadun ja Kruununkadun risteyksessä. Teos on tehty uusien kulkuväylien ja rakennusten alta pois kaivetuista graniitti- ja kirjomaasälpäkivistä. Larjo ja Taulu ovat muotoilleet teoksen kivet hämeenlinnalaisella J.E. Kailan kiviveistämöllä.


title: Auringon piirissä

text: "Sininen aurinko" on kumpumainen saari, jossa kasvaa pihlajia ja rantavehnää. Teoksessa on hiottuja ja hiekkauurrettuja luonnonkiviä. Teos kertoo vedenpinnan vaihtelusta jääkaudelta tähän päivään asti. Kivistä yhdessä on kartta kaupunkia halkovista väylistä.


title: Saruwagedin lento-onnettomuus 1945

text: Saruwagedin lento-onnettomuus 1945 tapahtui 27. maaliskuuta 1945, kun Yhdysvaltain armeijan ilmavoimien Douglas C-47A-90-DL Skytrain -kuljetuskone katosi matkalla Australian Townsvillestä Uuden-Guinean territorion Finschhafeniin. Sen oletetaan syöksyneen maahan jossakin päin Saruwaged-vuoristoa nykyisen Papua-Uuden-Guinean Moroben provinssissa. Koneessa oli 20 matkustajaa ja neljä miehistön jäsentä, joiden kaikkien oletetaan kuolleen onnettomuudessa.


title: Saruwagedin lento-onnettomuus 1945

text: Onnettomuuskone lähti 16. maaliskuuta 1945 Mindorosta, Filippiineiltä kohti Sydneyä. Se kuljetti lomalle lähteviä sotilaita. 27. maaliskuuta kone oli paluumatkalla Mindoroon kyydissään lomalta palaajia. Se lähti Townsvillestä kello 20.21 kohti Uutta-Guineaa, mutta ei koskaan saapunut perille. Etsinnät alkoivat 29. maaliskuuta. Sekä Yhdysvaltain armeijan ilmavoimien että Australian kuninkaallisten ilmavoimien koneet etsivät kadonnutta konetta. Myös kaikki lentokentät Townsvillestä pohjoiseen tarkastettiin siltä varalta, että kone olisi tehnyt pakkolaskun. Koneesta ei kuitenkaan löytynyt jälkeäkään.


title: Saruwagedin lento-onnettomuus 1945

text: Koneen arvellaan syöksyneen maahan Kamadarangin kylän takana olevalla vuorialueella. Tuloksettomien etsintöjen jälkeen kaikki koneessa olleet julistettiin kuolleeksi, ja heidän kuolinpäiväkseen on ilmoitettu koneen katoamispäivä, 27. maaliskuuta 1945.


title: Luke Bryan

text: Thomas Luther ”Luke” Bryan (s. 17. heinäkuuta 1976 Leesburg, Georgia) on yhdysvaltalainen laulaja ja lauluntekijä.


title: Luke Bryan

text: Luke Bryan opiskeli Georgia Southern Universityssä. Hän muutti Nashvilleen vuonna 2001. Hän kirjoitti lauluja ja esiintyi yhtyeensä kanssa. Hän pääsi Universal Music Group -yhtiöön (Capitol Records Nashville) vuonna 2004. Tammikuussa 2007 julkaistiin Bryanin ensimmäinen single ”All My Friends Say” ja kesällä 2007 ensimmäinen albumi "I'll Stay Me".


title: Luke Bryan

text: Luke Bryan yhdistää country-musiikkiin hip hopia, stadionrockia ja rhythm and bluesia. Neljä albumia on noussut Billboard 200 -listan kärkeen.


title: Luke Bryan

text: Joitakin hänen kappaleitaan, kuten ”That’s My Kind of Night” ja ”Country Girl (Shake It For Me)”, on kritisoitu huonosta laadusta ja seksismistä. "Billboardin" kolumnisti Chuck Dauphin valitsi kappaleen ”Drink A Beer” Bryanin parhaaksi lokakuussa 2017.


title: Luke Bryan

text: "Forbes"-talouslehden mukaan Bryan oli eniten ansaitseva country-muusikko vuonna 2018: ansiotulot olivat 52 miljoonaa dollaria. Ne koostuivat kiertuetuloista, osallistumisesta "American Idol" -televisio-ohjelman tuomaristoon ja Chevroletin kanssa tehdystä kannatussopimuksesta.


title: Enga (maakunta)

text: Enga on maakunta Papua-Uudessa-Guinean ylänköalueella. Sen pääkaupunki on Wabag. Maakunnan pinta-ala on 11 704 neliökilometriä ja asukasluku 432 000 (2011).


title: Enga (maakunta)

text: Enga sijaitsee maan vuoristoisessa osassa, sen korkeimmat kohdat ovat yli kahden kilometrin korkeudessa. Se poikkeaa muista Papua-Uuden-Guinean alueista siinä, että yhden kielen, engan, puhujat ovat siellä selvänä enemmistönä.


title: Simbu

text: Simbu eli Chimbu on maakunta Papua-Uuden-Guinean ylänköalueella. Sen pääkaupunki on Kundiawa. Maakunnan pinta-ala on 6 122 neliökilometriä ja asukasluku noin 376 500 (2011).


title: Simbu

text: Simbu sijaitsee maan vuoristoisessa osassa, ja maan korkein vuori Mount Wilhelm on maakunnan alueella.


title: Morobe

text: Morobe on maakunta Papua-Uudessa-Guineassa. Sen pääkaupunki on Lae. Maakunnan pinta-ala on 33 705 neliökilometriä ja asukasluku noin 675 000 (2011).


title: Morobe

text: Morobe sijaitsee Huoninlahden ympärillä. Huonin niemimaata peittää sankka sademetsä. Maakunnan edustalla on tuliperäisiä saaria.


title: Corsair

text: Corsair voi tarkoittaa jotain seuraavista:


title: Chet Walker

text: Chester ”Chet” Walker (s. 22. helmikuuta 1940 Bethlehem, Mississippi) on yhdysvaltalainen kilpauransa päättänyt koripalloilija. Tarkkana vapaaheittäjänä tunnettu Walker edusti NBA:ssa Syracuse Nationalsia / Philadelphia 76ersia ja Chicago Bullsia ollen 1960- ja 1970-luvuilla sarjan parhaimmistoa. Hän voitti NBA:n mestaruuden vuonna 1967 ja pelasi seitsemästi ssa. Tulokaskaudellaan Walker valittiin eseen. Hänet on nimetty Basketball Hall of Fameen.


title: Chet Walker

text: Walker pelasi yliopistokoripalloa vuosina 1959–1962 Bradleyn yliopiston joukkueessa. Syracuse Nationals varasi Walkerin NBA:han 12. varausvuorolla . Hän edusti NBA-urallaan, vuosina 1962–1975, Nationalsia, myöhemmin Philadelphia 76ersia, ja Chicago Bullsia. Walker on NBA:n historian tarkimpia vapaaheittäjiä ja oli vapaaheitoissa sarjan tarkin kaudella 1970–1971. Hän voitti 76ersissä NBA:n mestaruuden vuonna 1967, ja hänet valittiin un seitsemän kertaa. Tulokaskaudellaan Walker valittiin eseen. Vuonna 2012 Walker nimettiin Basketball Hall of Fameen.


title: Bray Wanderers AFC

text: Bray Wanderers Association Football Club on jalkapalloseura Brayn kylästä. Seura pelaa vuonna 2018 League of Ireland Premier Divisionissa, joka on Irlannin pääsarja.


title: Bray Wanderers AFC

text: Seuran historia alkaa vuonna 1922, jolloin perustettiin Bray Wanderers, jonka toiminta keskittyi gaelilaiseen jalkapalloon. Itse seura on perustettu vuonna 1942. Bray Wanderers saavutti ensimmäisen suuremman voittonsa vuonna 1990, kun se voitti FAI Cupin. Seura uusi voittonsa vuonna 1999.


title: Galway United FC

text: Galway United Football Club () on jalkapalloseura Galwayn kaupungista. Seura pelaa vuonna 2018 Irlannin 1. divisioonassa, joka on Irlannin jalkapalloilun toiseksi korkein sarjataso. Seura on voittanut FAI Cupin vuonna 1991.


title: Galway United FC

text: Seura on perustettu vuonna 1937 nimellä Galway Rovers. 2010–luvulla seura kärsi taloudellisista ongelmista.


title: Waterford FC

text: Waterford Football Club on jalkapalloseura Waterfordin kaupungista. Seura pelaa vuonna 2018 League of Ireland Premier Divisionissa, joka on Irlannin pääsarja. Seura on voittanut kuudesti Irlannin mestaruuden. Mestaruudet ovat kausilta 1965–66, 1967–68 , 1968–69, 1969–70, 1971–72 ja 1972–73. FAI Cupin se on voittanut 1937 ja 1980.


title: FAI Cup

text: Football Association of Ireland Senior Challenge Cup eli FAI Cup on Irlannin miesten jalkapalloilun cupturnaus. Turnauksessa pelaa 40 joukkuetta. Vuonna 2018 turnaus järjestettiin siten, että 12 joukkuetta osallistui esikarsintakierrokselle. Ensimmäiselle kierrokselle osallistuu 32 joukkuetta. Menestynein seura on Shamrock Rovers FC, joka on voittanut mestaruuden 24 kertaa.


title: Archie Cash

text: Archie Cash on belgialaisen käsikirjoittaja Jean-Marie Brouyèren ja piirtäjä Malikin (William Tai) luoma toimintasarjakuva. Sarja alkoi ilmestyä vuonna 1971 Spiroussa ja kahta vuotta myöhemmin Dubuisin kustantamina albumeina. Albumeja ilmestyi vuoteen 1988 mennessä yhteensä viisitoista. Niistä kahta Brouyère ei kirjoittanut vaan hänen sijastaan Terence (Thierry Martens) vuonna 1983 ja Smit le Bénédict seuraavana vuonna. Suomeksi julkaistiin Ruudussa "Kauhujen herra" vuonna 1974 ja "Zombien karnevaalit" vuonna 1975.


title: Archie Cash

text: Archie Cashin hahmon esikuvana oli käytetty Charles Bronsonia.


title: Linjakilpi

text: Linjakilpi on bussin, raitiovaunun tai muun julkisen kulkuneuvon keulassa, ja yleensä myös sivulla ja perässä oleva laite, nykyisin yleensä sähköinen ledimatriisinäyttö, joka ilmaisee, millä linjalla kulkuneuvo on ja mihin sillä pääsee. Linjakilvet voivat olla joko irtokilpiä, nauhamallisia, kääntöpistematriisikilpiä, nestekidekilpiä (pistematriisi- tai mosaiikkikilpiä) tai ledikilpiä. Linjakilpien yleisin väri on nykyisin oranssi, mutta myös hopeanharmaita kilpiä on, ja ne yleistyvät nopeasti. Linjakilpien valmistajia ovat mm. Mobitec, Vansco ja Mitron.


title: Linjakilpi

text: Joukkoliikenteen yleistyessä syntyi tarve erottaa eri linjat toisistaan. Aluksi käytettiin irrallisia linjakilpiä, joihin kirjoitettiin linjan määränpää. Kilvet olivat yleensä peltiä, mutta joskus myös pahvia tai jopa paperia. Linjatunnuskilvet yleistyivät linjanumeroinnin kehittyessä. Niissä linjanumero korvasi määränpäätekstin kokonaan tai oli sen lisänä. Yleinen tapa oli merkitä tunnuksen lisäksi määränpää yhteen kilpeen ja muihin pelkkä numero. Tällä tavoin vakiomatkustajat tunnistivat oikean bussin jo kaukaa, ja satunnaismatkustajat pystyivät tarkistamaan määränpääkilvestä, että olivat menossa oikeaan suuntaan.


title: Linjakilpi

text:
1900-luvun puolivälissä Suomessa ja ulkomailla alettiin pikkuhiljaan siirtyä peltikilvistä nauhakilpiin, joiden etuna oli irtokilpien käsittelyn poistuminen. Nauhakilvet olivat aluksi pitkään käsikäyttöisiä. Niissä oli yleensä yhdestä kolmeen nauhaa, joihin oli painettu numeroita, kirjaimia ja joskus myös määränpäätekstejä. Henkilökunta rullasi kampea kääntämällä oikean linjatunnuksen ja mahdollisen määränpään näkyviin. Taustavalona käytettiin aluksi hehkulamppuja ja myöhemmin siirryttiin loisteputkien käyttöön. Nauhakilvet ovat yksinkertaisiimmillaan yksinauhaisia, jotka sisältävät pelkän linjatunnuksen tai myös määränpäätekstin kilven leveydestä riippuen. Useampinauhaisissa kilvissä nauhoista rullataan yksi kerrallaan näkyviin oikea numero, kirjain tai teksti. Nauhakilpiä oli yleensä useita autoa/vaunua kohden, joten niiden vaihtamiseen meni reilusti aikaa. Tämän vuoksi käsikäyttöisistä nauhakilvistä siirryttiin pikkuhiljaa kauko-ohjattaviin nauhakilpiin. Käsikäyttösiä nauhakilpiä on kuitenkin edelleen käytössä Suomessa, etenkin Sm2-junissa.
Kauko-ohjattavassa nauhakilvessä on nauhaa kelaava sähkömoottori tai useita sellaisia sekä kulkuneuvoa kohden yksi ohjaustaulu, josta kuljettaja tai muu henkilökunta pystyy valitsemaan kilpiin laitettavan tunnuksen tai tekstin, jolloin kilvet kelautuvat oikeille kohdille itsestään. Tämä säästää runsaasti aikaa käsin veivaamiseen verrattuna, tosin etenkin Suomen vanhojen bussien järjestelmissä oli usein ongelmia, jolloin kuljettaja joutui säätämään kilvet yksi kerrallaan. Tällaisen kilven taustavalona käytetään yleensä loisteputkea. Kauko-ohjattavien nauhakilpien ongelmana ovat etenkin nauhan kuluminen ja uusien tekstien päivittäisen kankeus, ja ne ovatkin jo lähes poistuneet Suomen liikenteestä joitakin pieniä bussiyhtiöitä lukuun ottamatta. Aiemmin niitä käytettiin mm. Valmetin nivelraitiovaunuissa ja M100-metrojunissa.


title: Linjakilpi

text: Kääntöpistekilvet edustavat varhaista sähköisten linjakilpien teknologiaa. Niissä on pistematriisilevy, jossa on pisteitä, joiden toinen puoli on musta ja toisessa on heijastavaa maalia (yleensä keltaista, vihreää tai valkoista). Pisteitä ohjataan sähkömagneettisesti siten, että muodostuu erilaisia numeroita, kirjaimia tai muita merkkejä tai kuvioita. Kääntöpistekilpien ohjausjärjestelmä on usein niin yksinkertainen, että uudet linjat tai määränpäät joudutaan ohjelmoimaan piste kerrallaa, mutta uusissa järjestelmissä niitä voidaan ohjata yhtä hyvin kuin ledikilpiä. Kääntöpistekilpien näkyvyys on ledikilpiä huonompi, joten kaikialla maailmassa suositaan nykyisin ledikilpiä uusissa kulkuneuvoissa. Kääntöpistekilpiä on edelleen käytössä Suomessa, mm. M100- ja M200-metrojunissa.


title: Linjakilpi

text: Nestekidekilvissä käytetään samaa tekniikkaa kuin tavallisissa nestekidenäytöissä. Niiden kirjasin on yleensä keltainen pohjavärin ollessa vihertävän musta, ja taustavalona käytetään yleensä loisteputkia tai -diodeja. Nestekidelinjakilpiä on kahta tyyppiä: ositettuja nestekidekilpiä eli ns. mosaiikkikilpiä ja pistematriisinestekidekilpiä. Näistä varsinkin mosaiikkikilpiä suosittiin Suomessa vuosituhannen vaihteessa selvästi enemmän kuin muualla maailmassa. Niissä on ruutuja, jotka on ositettu siten, että niillä pystytään muodostamaan tarvittavat merkit. Pistematriisinestekidekilvissä on sen sijaan pisteitä, joista merkit muodostetaan samalla tavalla kuin kääntöpiste- ja ledikilvissä. Nestekidekilvet eivät pärjää näkyvyydessä eivätkä sähkönkulutuksessa ledikilville eikä niitä käytetäkään uusissa linjakilvissä.


title: Linjakilpi

text: Ledilinjakilvissä on pistematriisi, jossa on pistemäisiä loistediodeja. Niitä ohjataan päälle ja pois siten, että muodostuu tarvittavat merkit. Ledikilvissä käytetään lähes aina nykyaikaista ohjauselektroniikkaa, jolloin tarvittavat tunnukset ja määränpäätekstit ohjelmoidaan kirjoittamalla eikä työläästi piste kerrallaan. Ledikilpien näkyvyys on muita kilpityyppejä parempi, ja niiden sähkönkulutus on melko pieni, joten niitä suositaankin uusissa kulkuneuvoissa. Ledikilpien yleisimmät värit ovat oranssi ja valkoinen (hopea). Oranssit kilvet ovat alkuaikojen ledikilvissä ylivoimaisesti yleisimpiä, koska niiden näkyvyys on todella hyvä suhteessa niiden hintaan. Valkoiset kilvet yleistyvät kuitenkin jatkuvasti, koska niitä on alettu suosia niiden hinnan laskiessa. Esimerkiksi HSL on jopa kieltänyt muunväristen kilpien käytön uusissa kulkuneuvoissa.


title: Irlannin 1. divisioona

text: Irlannin 1. divisioona on Irlannin miesten jalkapalloilun toiseksi korkein sarjataso. Vuonna 2018 sarjassa pelaa 10 joukkuetta. Näistä voittaja nousee suoraan pääsarjaan League of Ireland Premier Divisioniin. Sarjassa kolmanneksi ja neljänneksi sijoittuneet pelaavat otteluparin, jonka voittaja kohtaa sarjassa toiseksi sijoittuneen uudessa otteluparissa. Tämän otteluparin voittaja pelaa pääsarjassa toiseksi viimeiseksi sijoittunutta vastaan pudotuskarsinnat.


title: SEY

text: SEY voi tarkoittaa seuraavia:


title: Kaarlo Huotari

text: Kaarlo Huotari (14. tammikuuta 1858 Sotkamo – 16. maaliskuuta 1931 Sortavala) oli suomalainen pappi, opettaja ja suomentaja.


title: Kaarlo Huotari

text: Huotarin vanhemmat olivat torppari Kaarlo Huotari ja Anna Liisa Parviainen. Hän pääsi ylioppilaaksi Oulun lyseosta 1877 ja suoritti Helsingin yliopistossa teologian erotutkinnon 1881 sekä pastoraalitutkinnon 1884. Huotari vihittiin papiksi 1881.


title: Kaarlo Huotari

text: Huotari oli kirkkoherran apulaisena Sotkamossa 1881–1882 ja Liperissä 1882–1883, kappalaisena Oulunsalossa 1885–1891 ja sitten Amerikassa pappina ja Suomi-opiston opettajana Hancockissa Michiganissa 1891–1903. Viimeksi hän oli vankilasaarnaajana Lappeenrannassa 1904–1925 ja toimi samalla myös Lappeenrannan-Lappeen kirkkoherran apulaisena ja vt. kappalaisena.


title: Kaarlo Huotari

text: Kaarlo Huotari oli naimisissa 1885–1900 Hilda Sofia Nordqvistin (1860–1900) kanssa ja vuodesta 1901 kansakoulunopettaja Olga Ingeborg Suorsan (s. 1864) kanssa.


title: Mikko Suomi

text: Mikko Suomi (s.1976) on turkulainen kirjailija. Suomen esikoisteos Atlantiksen Perilliset ilmestyi vuonna 2012. Tyyliltään kirjailijan teos on seikkailu, mutta kirjassa käsiteltyjen esoteeristen aiheiden vuoksi kirjaa voisi luonnehtia pseudohistorialliseksi teokseksi. Yhden julkaistun kirjan perusteella ei voida päätellä onko kirjailijan tyyli kauttaaltaan samankaltainen. Kustannusyhtiöltä saatujen jatko-osaa vihjaavien tietojen perusteella näin kuitenkin voisi sanoa.


title: Etyylisyanoasetaatti

text: Etyylisyanoasetaatti (CHNO) on estereihin ja nitriileihin kuuluva orgaaninen yhdiste. Yhdistettä käytetään muun muassa liimojen ja muiden orgaanisten yhdisteiden valmistamiseen.


title: Etyylisyanoasetaatti

text: Huoneenlämpötilassa etyylisyanoasetaatti on väritöntä nestettä. Yhdisteellä on makeahko ja imellyttävä tuoksu. Etyyliasyanoasetaatti ei liukene veteen, mutta liukenee moniin orgaanisiin liuottimiin esimerkiksi etanoliin ja dietyylieetteriin. Etyylisyanoakrylaatti sisältää useita helposti reagoivia funktionaalisia ryhmiä kuten esteriryhmän, syanoryhmän ja näiden ryhmien elektroneja puoleensa vetävän vaikutuksen vuoksi niin kutsutun happaman vetyatomin.


title: Etyylisyanoasetaatti

text: Etyylisyanoasetaattia voidaan valmistaa esteröimällä syanoetikkahappoa etanolin kanssa happaman katalyytin läsnä ollessa. Muita tapoja ovat etyyliklooriasetaatin ja natriumsyanidin välinen reaktio tai syanoetikkahapon ja trietyylioksoniumtetrafluoriboraatin välinen reaktio. Etyylisyanoaseattista valmistetaan pikaliimoissa käytettävää etyylisyanoakrylaattia. Lisäksi siitä valmistetaan muun muassa barbituraatteja, väriaineita sekä fiproniiliä ja muita maatalouskemikaaleja.


title: Pulan amfiteatteri

text: Pulan amfiteatteri on amfiteatteri Pulan kaupungissa Kroatiassa. Antiikin Rooman aikaiset pylväsjärjestelmät ovat hyvin säilyneet. Amfiteatterissa järjestetään konsertteja ja vuotuiset Pulan elokuvajuhlat.


title: Nuoli-Oddrin saaga

text: Nuoli-Oddrin saaga (isl. "Örvar-Odds saga") on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin muinaissaagoihin. "Nuoli-Oddrin saaga" on yksi neljästä ”Hrafnistan miehistä” kertovasta saagasta (isl. "Hrafnistumannasögur"), joihin luetaan myös "Ketill Kojamon saaga", "Grímr Karvaposken saaga" sekä "Án Jousentaivuttajan saaga". Kyseiset saagat kertovat Norjan Hrafnistasta (nyk. Nærøyn kuntaan kuuluva Ramsta Pohjois-Trøndelagin läänissä) keskiaikaisesta Hálogalandista lähtöisin olevan suvun neljän sukupolven miehistä. "Nuoli-Oddrin saaga" on näistä kaikkein laajin. Se kertoo Grímr Karvaposken pojasta Oddrista, joka saa nuorena kuulla ennustuksen omasta kuolemastaan, toimii sen toteutumisen estämiseksi ja lähtee satoja vuosia kestäville viikinkiretkille kunnes palaa takaisin vanhaan kotipaikkaansa 300-vuotiaana ja kuolee siellä ennustuksen mukaisesti. Saaga sisältää myös runsaasti runoutta ja päättyy Oddrin kuolinlauluun, jossa Oddr käy monologissaan läpi elämänsä tapahtumia (isl. "ævikviða"). "Nuoli-Oddrin saagaa" ei ole suomennettu.


title: Nuoli-Oddrin saaga

text: "Nuoli-Oddrin saaga" on kirjoitettu 1200-luvun jälkipuoliskolla. Saagasta on säilynyt useampia versiota. Lyhyempi ja vanhempana pidetty versio on säilynyt 1300-luvun alkupuolelta peräisin olevassa käsikirjoituksessa Perg. 4to nr 7 (Kungliga biblioteket, Tukholma). Nuorempi versio on säilynyt 1400-luvulta peräisin olevissa pergamenttikäsikirjoituksissa AM 343a 4to ja AM 471 4to sekä lukuisissa 1600–1700-luvuilla laadituissa paperikäsikirjoituksissa. Näiden lisäksi tunnetaan myös versio, joka sijoittuu nuoremman ja vanhemman version väliin sekä ajallisesti että sisällöllisesti ja on säilynyt 1300-luvun jälkipuoliskolta peräisin olevassa käsikirjoituksessa AM 344a 4to. Suuri säilyneiden käsikirjoitusten määrä kertoo "Nuoli-Oddrin saagan" olleen hyvin suosittu paitsi keskiajalla myös sen jälkeen.


title: Nuoli-Oddrin saaga

text: Tarinat Nuoli-Oddrista on kuitenkin todennäköisesti tunnettu Skandinaviassa jo 1100-luvun lopulla, sillä "Arvarodd" mainitaan myös tanskalaisen Saxo Grammaticuksen vuoden 1200 paikkeilla laatimassa latinankielisessä teoksessa "Gesta Danorum" (kirja 5). Saagassa olevaa Oddrin kuolinlaulua pidetään lisäksi itse saagaa vanhempana. On arvioitu, että se olisi laadittu 1100-luvulla.


title: Nuoli-Oddrin saaga

text:
Nuorempi ja vanhempi versio eroavat toisistaan jossain määrin sekä sisällöltään että maailmankuvaltaan. Esimerkiksi saagassa nimellä Rauðgrani (”Punaparta”) esiintyvä Óðinn osallistuu Oddrin viikinkiretkille vain saagan nuoremmassa versiossa. Sámseyn taisteluna tunnettu episodi, jota kuvataan myös " Hervörin saagassa" ja Saxon teoksessa puuttuu "Nuoli-Oddrin saagan" edellä mainitusta käsikirjoituksesta Perg. 4to nr 7. Saagan nuoremmassa versiossa Oddr myös näyttää käyvän läpi henkisen muutoksen, jossa hän kasvaa ihmisenä. Tämä on saagojen sankareille hyvin epätyypillistä, sillä yleensä niissä kuvattujen hahmojen luonne on muuttumaton kautta koko saagan. Vastaavaa ei kuvatakaan saagan vanhemmassa versiossa.
 Oddrin kuolinlaulun säkeistöjen määrä vaihtelee ollen vanhemmissa käsikirjoituksissa hieman yli kymmenen ja nuoremmissa jopa 71. Runojen määrä ylipäätään on vanhemman ja nuoremman version käsikirjoituksissa erilainen. Nuorempi versio sisältää samat runot kuin vanhempi versio, vaikkakin jossain määrin eri muodossa. Sen lisäksi nuoremmassa versiossa on mukana myös Sámseyn taistelun yhteyteen liittyvä Oddrin taistelutoverin Hjálmarin kuolinlaulu, joka tunnetaan myös "Hervörin saagasta".


title: Nuoli-Oddrin saaga

text: Oddr viettää suurimman osan elämästään viikinkiretkillä, ja hänen nimikkosaagansa on luonteeltaan traaginen päättyen Oddrin kuolemaan. "Nuoli-Oddrin saaga" on näiden piirteiden ja sen sisältämän runouden perusteella määritelty yleensä viikinkisaagaksi (saks. "Wikingersaga"), jotka ovat sankarisaagojen (saks. "Heldensagas") ohella muinaissaagoista vanhimpia. "Nuoli-Oddrin saaga" yhdistää kuitenkin kerronnassaan myös nuorempien muinaissaagojen tarina-aihelmia, kuten taisteluita jättiläisten kanssa, ja Oddrin matkat suuntaavat niiden kaltaisesti kauas itään ja kaukaisiin eteläisiin paikkoihin, kuten Bjarmien maahan (isl. "Bjarmaland") ja Jordan-virralle (isl. "Jórdan"). Saaga on siksi joissain yhteyksissä määritelty seikkailusaagaksi (saks. "Abenteuersagas"), joihin kuuluu yleensä nuorempia muinaissaagoja.


title: Nuoli-Oddrin saaga

text: Kaukaisesta menneisyydestä kertovat islantilaiset muinaissaagat alkoivat 1600–1700-luvulla herättää kiinnostusta erityisesti suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin.


title: Nuoli-Oddrin saaga

text: Myös "Nuoli-Oddrin saaga" kiinnosti 1600-luvun ruotsalaisia oppineita. Sisällöllisesti "Nuoli-Oddrin saaga" liittyy "Hervörin saagaan", joka sekin oli saanut suurvalta-ajan Ruotsissa merkittävän aseman muinaisen menneisyyden kuvaajana. "Nuoli-Oddrin saagan" tapahtumat sijoittuvat lisäksi Skandinavian itäosiin ja sekä Ruotsin maaperälle että sen vaikutuspiirissä olleille alueille (esim. Finnmörk, Bjarmaland eli ”Bjarmien maa”, Garðaríki eli Kiovan Venäjä, Gautland eli Göötanmaa, Uppsala ja Gotlanti). Monet "Nuoli-Oddrin saagassa" mainituista paikoista olivat tuttuja myös muista muinaissaagoista.


title: Nuoli-Oddrin saaga

text: "Nuoli-Oddrin saagan" yhteys todellisiin historiallisiin tapahtumiin on kyseenalainen eikä saagaa voida pitää lähteenä siitä aikakaudesta ja niistä henkilöistä, joita se kuvaa. Saagan heikosta lähdearvosta huolimatta ruotsalainen oppinut Olof Rudbeck katsoi sen kuitenkin tukevan hänen omaa väitettään siitä, että Ruotsi olisi ollut tarunhohtoinen Atlantis ja sivistyksen kehto. Koska ruotsalaiset eivät 1600-luvulla enää ymmärtäneet muinaissaagojen kieltä, ilmestyi "Nuoli-Oddrin saagan" latinankielinen käännös Ruotsissa vuonna 1697 Olof Rudbeckin teoksessa "Ketilli Hængii et Grimonis Hirsutigenæ patris et filii historia" (Upsala).


title: Manusin lento-onnettomuus 1945

text: Manusin lento-onnettomuus 1945 tapahtui 5. toukokuuta 1945, kun Yhdysvaltain armeijan ilmavoimien Douglas C-54E-1-DO Skymaster -kuljetuskone törmäsi maastoon Manusin saarella Uuden-Guinean territoriossa (nykyisin osa Papua-Uutta-Guineaa). Kone lähti Lorengausta kohti Indonesian Biakia, mutta ei lentoonlähdön jälkeen kääntynyt väistääkseen nousevaa maastoa. Se törmäsi jyrkänteeseen noin 150 metrin korkeudella. Koneessa oli 15 matkustajaa ja kuusi miehistön jäsentä, ja kaikki kuolivat onnettomuudessa.


title: Manusin lento-onnettomuus 1945

text: Onnettomuuden jälkeen miehistö ja matkustajat julistettiin kuolleeksi, ja ruumiiden löytymisen jälkeen ne haudattiin Manusin saarelle. Sodan jälkeen ruumiit kaivettiin ylös ja kuljetettiin Filippiineille ja Yhdysvaltoihin. Neljä koneessa ollutta on haudattu Manilaan, loput tiettävästi Yhdysvaltoihin. Onnettomuuden syyksi epäiltiin sitä, että laskusiivekkeet olisi nostettu liian pian lentoonlähdön jälkeen.


title: Federal Trade Commission

text: Federal Trade Commission (FTC, käännetty joskus nimellä "liittovaltion kauppakomissio") on Yhdysvaltain valtion virasto, joka on perustettu 1914 "Federal Trade Commission Act" -lailla. Sen tehtävä on kuluttajansuoja ja kilpailua haittaavien esteiden, kuten monopolien estäminen.


title: Federal Trade Commission

text:
FTC:n edeltäjä oli Theodore Rooseveltin aikana vuonna 1903 perustettu "Bureau of Corporations".
"Federal Trade Commission Act" oli osa Woodrow Wilsonin taistelua trusteja vastaan.


title: Francesco Tullio Altan

text: Francesco Tullio Altan (s. 30. syyskuuta 1942 Treviso) on italialainen sarjakuvataiteilija ja pilapiirtäjä.


title: Francesco Tullio Altan

text: Altan opiskeli Venetsian yliopistossa arkkitehtuuria mutta keskeytti opinnot ja siirtyi tv-työhön. Vuonna 1970 Altan muutti Rio de Janeiroon, missä julkaisi paikallisessa lehdessä lapsille suunnattuja sarjakuvia. Altan palasi Italiaan vuonna 1975. Sarjakuvalehti Linus oli edellisenä vuonna alkanut julkaista hänen Trino-sarjakuvaansa tehtäväänsä valmistautumattomasta jumalasta, jonka on tarkoitus luoda maailma. Altanin tunnetuimpia lapsille suunnattuja hahmoja on Pimpa, koiranpentu, jota Corriere dei Piccoli alkoi julkaista vuonna 1975. Siitä on tehty myös animaatiosarja, jota Italian yleisradioyhtiö on esittänyt.


title: Francesco Tullio Altan

text: AIkuisille suunnattuja Altanin hahmoja ovat kommunisti tehdastyöläinen Ciccone sekä historiallisia henkilöitä kuten Kolumbusta, Franciscus Assisisilaista sekä Casanovaa parodioivat hahmot sekä Ada, jonka seikkailuista on sovitettu myös elokuva. Altanin aikuisille suunnatut sarjakuvat ja pilapiirrokset ovat tyyliltään satiirisia ja teemoiltaan yhteiskunnallisia.


title: Francesco Tullio Altan

text: Altanin isä oli kulttuuriantropologi Carlo Tullio Altan.


title: Francesco Tullio Altan

text: Altania on suomeksi julkaistu Tapiirissa vuosina 1984–1990 Ada-seikkailut "Ada viidakossa" ja "Macao" ja "Friz Melone" sekä lyhyet tarinat "Milanon metro", "Unohtumaton päivä" ja "Maracaibo". Ada viidakossa -albumi julkaistiin uutena suomennoksena vuonna 2018.


title: Mika Leppänen

text:
Mika Leppänen (s. 13. helmikuuta 1956 Tampere) on suomalainen säveltäjä, laulaja ja muusikko, joka soittaa kosketinsoittimia ja mandoliinia. Hän on toiminut esimerkiksi yhtyeissä Annastuuna, Kulkuripojat, Tinakuu ja Imandra.
Uransa alkuvaiheessa Leppänen lauloi ja soitti Sattuipa Soinnut -yhtyeessä, joka vuonna 1978 voitti valtakunnallisen Nuorison taidetapahtuman kilpailun soitinyhtyeiden sarjan. Yhtyeen tyyli oli laulelmallinen ja folk-henkinen.


title: Mika Leppänen

text:
Yksi Sattuipa Soinnut -yhtyeen uran huippuhetkistä oli osallistuminen chileläisen Quilapayún-yhtyeen kanssa laulaja Victor Jaran muistokonserttiin, joka myös televisioitiin.
1980-luvun alussa Hannu Virtanen kokosi laulelmayhtye Annastuunan, johon Mika Leppänen liittyi laulajaksi. Muut jäsenet olivat kitaristi-laulaja Timo Ruottinen ja sellisti Hannu Peltoniemi. Peltoniemen muutettua Ruotsiin hänen tilalleen tuli Tampereen kaupunginorkesterin soolosellisti Pauli Heikkinen. Kesällä 1981 Annastuuna sijoittui kolmanneksi Kaustisen kansanmusiikkijuhlien ohjelmakilpailussa.


title: Mika Leppänen

text:
Annastuunan ohjelmisto rakentui aluksi tyrvääläisen Annastuuna Korkeemäen muistamien perinnerunojen varaan, mistä juontui myös kokoonpano nimi. Sävellyksistä vastasivat Hannu Virtanen ja Timo Ruottinen. Annastuuna-lauluista tehtiin useita radio-ohjelmia ja niitä taltioitiin Yleisradion kantanauhoille. Vuonna 1984 Yle tuotti myös tv-ohjelman "Ans tulla Annastuuna". Näitä taltiointeja voi kuulla Alba Recordsin vuonna 2009 julkaisemalla cd-levyllä.
Annastuunan toiminnan vähitellen hiipuessa Hannu Virtanen ja Mika Leppänen perustivat vuonna 1983 Kulkuripojat-yhtyeen, joka soitti laulettua ja uudelleen sovitettua kansanmusiikkia. Mukaan kutsuttiin kitaristi-huilisti Jukka Hynninen ja viulisti-basisti Jouni Järvelä. Myöhemmin yhtyeeseen liittyi vielä hanuristi Juha Salmesvuori. Kaustisen festivaalin ohjelmakilpailussa tuli kesällä 1983 kolmas sija.


title: Mika Leppänen

text: Vuonna 1984 ilmestyi yhtyeen ensimmäinen albumi "Aalijummat", joka sisälsi lauluja professori Erkki Ala-Könnin julkaisemista kansanlaulukirjoista. Levy pystyttiin tekemään huolella, koska julkaisijana oli Suomen suurin levy-yhtiö Finnlevy ja tuottajana yhtyeen apuna toimi Jaakko Salo. Levy soi varsin paljon radiossa, mutta sai toisaalta kritiikkiä liiallisesta "siisteydestään".


title: Mika Leppänen

text: Kriitikot suhtautuivat myönteisemmin yhtyeen toiseen albumiin "Tähdet ja toi kirkas kuu", joka ilmestyi vuonna 1990. Levy sisältää Hannu Virtasen ja Mika Leppäsen sävellyksiä muun muassa Jaakko Juteinin, Antero Wareliuksen ja Juhana Granlundin teksteihin. Levyn ilmestymisen aikoihin yhtyeellä oli useita tv-esiintymisiä ja Helsingin Sanomat valitsi albumin Vuoden levyt -listalleen.


title: Mika Leppänen

text: Kulkuripojat teki uransa aikana satoja keikkoja paitsi kotimaassa myös ulkomailla ja kävi muun muassa Mongoliassa, Alaskassa, Albaniassa ja Australiassa. Yhtye hajosi 1990-luvun alussa.


title: Mika Leppänen

text:
Kulkuripoikien jälkeen Hannu Virtanen perusti Suomen Miesorkesterin, jonka ensimmäisellä albumilla Mika Leppänen on mukana.
Mika Leppänen kiinnostui 1980-luvulla portugalilaisesta fado-musiikista ja tartutti innostuksensa myös muusikkoystäväänsä Timo Ruottiseen. Leppänen ja Ruottinen tekivät fadosta useita lehtiartikkeleita ja radio-ohjelmia. Miehet levyttivät yhdessä Pekka Nylundin (portugalinkitara) ja Ari Salinin (kitara) kanssa Saudade-nimellä myös fado-singlen, jolla Leppänen lauloi Jaana Lapon fado-suomennoksia.


title: Mika Leppänen

text:
Vuonna 1994 ilmestyi isolla studiokokoonpanolla tehty "Tinakuu"-albumi. Lähes kaikki sävellykset ovat Leppäsen omia, ja tekstejä on haettu runoilijoilta kuten Ulf Erik Qvickströmiltä. Sanoittaja Kaisu Liuhalalta on mukana kaksi tekstiä ja amerikansuomalaiselta lauluntekijältä Arthur Kylanderilta yksi. Leppäselle myöhemminkin tavalliseen tapaan mukana on myös instrumentaaleja. Muusikoina levyllä esiintyvät esimerkiksi haitaristit Kimmo Pohjonen ja Veli-Matti Järvenpää sekä kitaristi Pekka Nylund. Leppäsen ohella levyn tuottajana toimi Johannes Heikkilä.
Levy sai aikanaan hyvän vastaanoton. Radiosoittoakin tuli, koska yhtyeen single "Outo mies" nousi Ylen soittolistalla viidenneksi.
Mika Leppänen työskenteli 1990-luvulta alkaen hallintotehtävissä Tampere-talossa ja levytyksiin tuli pitkähkö tauko. 2000-luvulla hän kuitenkin palasi studioon Imandra-yhtyeensä kanssa.


title: Tóki Tókinpojan tarina

text:
Tóki Tókinpojan tarina (isl. "Tóka þáttr Tókasonar") on keskiajan islantilaiseen saagakirjallisuuteen luettu lyhytsaaga, jonka kirjoittajaa ei tunneta. Se määritellään nykyään muinaissaagaksi. "Tóki Tókinpojan tarina" kertoo oudosta vieraasta, joka saapuu Pyhän Olavin hoviin ja kertoo seikkailuistaan muinaisten sankareiden, kuningas Hrólfr Riu’un ja viikinkikuningas Hálfrin kanssa. Tarina on säilynyt 1300-luvun lopulla laaditussa Flateyjarbók-käsikirjoituksessa (GKS 1005 fol.). "Tóki Tókinpojan tarinaa" ei ole suomennettu.
"Tóki Tókinpojan tarina" ei ollut alkujaan mukana Carl Christian Rafnin toimittamassa ensimmäisessä muinaissaagojen kokoelmassa "Fornaldar Sögur Nordrlanda eptir gömlum handritum" (1829–1830). Kyseinen teos vakiinnutti muinaissaagat-termin käytön ja määritti ensimmäisen kerran sen saagojen joukon, jotka luettiin muinaissaagoihin. Rafnin laatima kategorisointi vaikutti pitkään siihen, mitä tekstejä luettiin muinaissaagoihin. "Tóki Tókinpojan tarina" otettiinkin mukaan vasta 1900-luvulla ilmestyneisiin muinaissaagojen kokoelmiin (Bjarni Vilhjálmsson & Guðni Jónsson 1943–1944; Guðni Jónsson 1954).


title: Suomen II armeijakunta (jatkosota)

text: Suomen II armeijakunta oli jatkosodassa Suomen maavoimien sotatoimiyhtymä, joka perustettiin Itä-Karjalan valtaamiseksi lokakuussa 1941.


title: Suomen II armeijakunta (jatkosota)

text: Suomen joukkojen ylipäällikkö Mannerheim tahtoi perustaa syyskuussa 1941 uuden armeijakunnan Itä-Karjalaan. 7. lokakuuta annetun perustamiskäskyn mukaan armeijakunnan joukoiksi asetettiin 4. divisioona, 8. divisioona, ryhmä Oinonen ja prikaati Kuussaari. Komentajaksi määrättiin kenraalimajuri Taavetti Laatikainen ja esikuntapäälliköksi eversti Yrjö Takkula. Armeijakunta saavutti toimintavalmiuden 14. lokakuuta.


title: Suomen II armeijakunta (jatkosota)

text: Armeijakunnan piti käskyn mukaan ottaa rintamavastuu ryhmä Oinosen ja prikaati Kuussaaren vastuulla olleista kaistoista sekä jatkaa välittömästi hyökkäystä, jonka painopisteenä oli Juustjärven alue ja suunnaksi Karhumäki.


title: Suomen II armeijakunta (jatkosota)

text:
Armeijakunta hyökkäsi Juustjärveä kohden kahdesta suunnasta joista vastasivat 4. divisioona ja prikaati Kuussaari. Kylä saatiin vallattua 19. lokakuuta, minkä jälkeen hyökkäystä jatkettiin seuraavana päivänä kohti viidentoista kilometrin päässä olevaa Mäntyselkää.
Armeijakunnasta muodostettiin 1. maaliskuuta 1942 Maaselän ryhmä.


title: Suomen II armeijakunta (jatkosota)

text: Armeijakunnan komentajina toimivat:


title: Itä–Länsi-ottelun paras pelaaja

text: Itä–Länsi-ottelun paras pelaaja on valittu Itä–Länsi-ottelun yhteydessä. Parhaana pelaajana palkitaan kyseisessä kyseisessä ottelussa ottelun kannalta pelaaja, jonka on katsottu vaikuttavan merkittävällä tavalla lopputulokseen. Parhaasta pelaajasta käytetään arkikielessä nimitystä "kentän paras".


title: Itä–Länsi-ottelun paras pelaaja

text: Huomionosoitus on jaettu miesten Itä–Länsi-otteluissa vuodesta 1981 ja naisten otteluissa vuodesta 1991 lähtien. Miesten palkinnon ovat useimmiten voittanut Sami Haapakoski (kolme kertaa) ja naisten palkinnon Katja Saari (kolme kertaa).


title: Johan Högstrand

text:
Johan Högstrand (s. 11. maaliskuuta 1992) on ruotsalainen suunnistaja. Ruotsin kansallisissa mestaruuskilpailuissa Högstrand on savuttanut yösuunnistuksen SM-hopeaa 2014
ja neljä juniorien SM-pronssia. Hän edustaa IFK Göteborgia, jonka joukkueessa on voittanut Tiomilan 2015 ja Jukolan viestin 2017


title: Jahor Šaranhovitš

text: Jahor Aljaksandravitš Šaranhovitš (, ; s. 6. kesäkuuta 1998 Minsk, Valko-Venäjä) on valkovenäläinen jääkiekkoilija, joka pelaa NHL-joukkue New Jersey Devilsin organisaatiossa. Hän pelannee lähinnä AHL-joukkue Binghamton Devilsissa. Šaranhovitš on pelipaikaltaan keskushyökkääjä.


title: Jahor Šaranhovitš

text: Šaranhovitš debytoi miesten peleissä vain 16-vuotiaana Dinamo-Raubitšiin paidassa Valko-Venäjän toiseksi korkeimmalla sarjatasolla Vyšeišaja ligassa kaudella 2014–2015. Hän oli joukkueen paras pistemies ja maalintekijä tehoilla 28+15=43, joilla Šaranhovitš jakoi koko sarjan maalipörssin neljännen sijan H’K Njoman Hrodna-2:n Nikita Pstygan ja SC Energijan Aivaras Bendžiusin kanssa. Kaudella 2015–2016 hän pelasi Raubitšissa pääasiassa Venäjän nuorten sarja MHL:ää, mutta pudotuspeleissä Vyšeišaja ligaa. Šaranhovitš pelasi myös yhden Valko-Venäjän cupin ottelun maan alle 20-vuotiaiden maajoukkueessa. Kauden 2016–2017 hän pelasi joukkueess Vyšeišaja ligaa.


title: Jahor Šaranhovitš

text: Youngstown Phantoms varasi Šaranhovitšin 252. pelaajana USHL:n varaustilaisuudessa 2017. Hän siirtyi kaudeksi 2017–2018 kuitenkin KHL-joukkue Dinamo Minskiin, jossa Šaranhovitšin tulokaskausi toi 47 runkosarjaottelussa tehot 4+8=12. Hän teki KHL-debyyttinsä runkosarjan avauskierroksella 23. elokuuta 2017 Jokereita vastaan. Šaranhovitš sai ottelussa jääaikaa 13 minuuttia. Ensimmäisen KHL-maalinsa hän teki 27. syyskuuta 2017 vieraissa Avangard Omskia vastaan. 16. lokakuuta 2017 Šaranhovitš valittiin KHL:n viikon tulokkaaksi.


title: Jahor Šaranhovitš

text: New Jersey Devils varasi Šaranhovitšin viidennellä kierroksella 141. pelaajana . Hän teki jo heinäkuussa seuran kanssa kolmivuotisen tulokassopimuksen.


title: Jahor Šaranhovitš

text: Šaranhovitš edusti Valko-Venäjää MM-kilpailuissa vuosina 2017 ja 2018. Ensimmäisessä turnauksessa hänet valittiin Ranskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi, kuten myös vuoden 2018 turnauksessa Venäjää vastaan pelatun alkulohkon ottelun päätteeksi. Yhteensä Šaranhovitš on pelannut 31 A-maaottelua tehopistein 3+5=8.


title: Jahor Šaranhovitš

text: Šaranhovitš pelasi myös alle 20-vuotiaiden MM-kilpailuissa vuosina 2016 ja 2018. Jälkimmäisessä turnauksessa hän toimi Valko-Venäjän varakapteenina ja oli joukkueen paras maalintekijä kolmella osumallaan. Šaranhovitš valittiin Ruotsia vastaan pelatun avausottelun päätteeksi Valko-Venäjän ottelun parhaaksi pelaajaksi. Hän pelasi myös IA-divisioonan MM-kilpailuissa vuonna 2017, jolloin Šaranhovitš voitti kultaa.


title: Jahor Šaranhovitš

text: Šaranhovitš pelasi myös alle 18-vuotiaiden IA-divisioonan MM-kilpailuissa vuosina 2015 ja 2016. Ensimmäinen turnaus päättyi hopeaan. Hän jakoi neljällä osumallaan koko turnauksen maalipörssin voiton Kazakstanin Dmitri Demjanovin sekä Tanskan Mathias Fromin ja Tobias Ladehoffin kanssa. Vuoden 2016 turnaua päättyi kultaan ja Šaranhovitš oli nostamassa Valko-Venäjää seuraavaksi vuodeksi pääsarjatasolle.


title: Gulf (Papua-Uusi-Guinea)

text: Gulf on maakunta Papua-Uudessa-Guineassa. Sen pääkaupunki on Kerema. Maakunnan pinta-ala on 34 472 neliökilometriä ja asukasluku noin 158 000 (2011).


title: Gulf (Papua-Uusi-Guinea)

text: Gulf sijaitsee maan eteläosassa. Siellä on vuoristoja, jokien suistoalueita ja laajoja tulvatasankoja. Suistoalueen asukkaat rakentavat talonsa rantapenkereille korkeiden paalujen varaan. Jokien muuttaessa kulkuaan koko kylää siirretään. Perinteisen kylän keskuspaikka on pitkätalo, joka toimii varastona ja miesten asuintilana. Naisilla on yksityisiä omia majojaan sivummalla.


title: Espadarte (1880)

text: Espadarte oli Portugalin laivaston vuonna 1880 vesillelaskettu torpedovene, joka oli samalla tyyppinsä ensimmäinen laivastossa.


title: Espadarte (1880)

text: Alus tilattiin Yarrowilta. Alus laskettiin vesille 1880.


title: Espadarte (1880)

text: Alus nimettiin uudelleen "Número 1:ksi". Alus poistettiin alusluettelosta 1918.


title: Timothy Snyder

text: Timothy Snyder (s. 18. elokuuta 1969) on yhdysvaltalainen historioitsija ja kirjailija. Hän on professori Yalen yliopistossa. Hänen kirjansa ”On Tyranny: Twenty Lessons from the Twentieth Century” on New York Times Bestseller.


title: Timothy Snyder

text:
Ruotsin uutiset siteerasi kirjaa Nelson Mandelan 100-vuotispäivän kunniaksi seuraavasti:
1. Kaikkien on tärkeää äänestää. Jokainen ääni voi olla ratkaiseva.
2. Älä huuda ”vahvan johtajan” perään: Voi olla itsestään selvää etteivät ruotsalaiset halua vahvaa ruotsalaista Trumpia tai ruotsalaista Putinia, mutta puolueiden monopoleista on esimerkkejä Euroopassa: Puola ja Unkari. Monipuoluejärjestelmä on parempi.
3 Kieltäydy itsesensuurista: Kun paine sananvapautta ja journalismia kohtaan vahvistuu, lehdistö saattaa rajoittaa itse sananvapautta ja kritiikkiä. Jos valtio kieltää historian analyysin tai karikatyyrit kielletään, ollaan liian pitkällä.
4. Rajoita aseiden leviämistä ja käyttöä: Valtio ei vahvistu aseiden leviämisestä.
5. Kuuntele vaarallisia sanoja: Kun poliitikot puhuvat ”tilapäisistä laista” tai ”poikkeuksista”. Poikkeuksia käytetään aina vastustajia vastaan. Mitkä organisaatiot tulisi kieltää?
Lopuksi: Poliittinen väkivalta tulisi aina kieltää. Nelson Mandela uskoi demokratiaan kaikille.


title: Sandaun

text: Sandaun eli Sanduan, entinen West Sepik on maakunta Papua-Uudessa-Guineassa. Sen pääkaupunki on Vanimo. Maakunnan pinta-ala on 35 820 neliökilometriä ja asukasluku noin 248 000 (2011).


title: Sandaun

text: Sepik-joen yläjuoksu on Sandaun provinssin tärkeä kulkuväylä. Vain pienet veneet pääsevät sitä pitkin Ambuntin kylästä yläsvirtaan, missä joki kapenee melkein vuoristopuroksi. Provinssin yläosissa, joita peittää sankka sademetsä, ei ole juurikaan maanteitä. Pääkaupunki Vanimo sijaitsee rannikolla 30 km Indonesian rajasta, ja sen ympäristössä on surffarien suosimia rantoja.


title: Arvo Laine

text: Arvo Anselm Laine (8. elokuuta 1887 Tampere – 24. huhtikuuta 1938 Tampere) oli suomalainen korkeushyppääjä. Hän kilpaili Tukholman olympialaisissa 1912. Hän jäi korkeuskilpailussa karsintaan. Laine voitti Kalevan Kisoissa SM-kultaa vuosina 1912 ja 1913. Hänen henkilökohtainen ennätyksensä oli 1,85, jonka hän hyppäsi vuonna 1915.


title: Arvo Laine

text: Laine edusti urallaan sekä Turun Rientoa, että Tampereen Pyrintöä.


title: Orville Gibson

text: Orville Gibson (toukokuu 1856 – 19. elokuuta 1918) oli yhdysvaltalainen soittimenrakentaja ja Gibson Guitar Corporation -yhtiön perustaja.


title: Orville Gibson

text: Gibson toimi aikaisemmin tarjoilijana, mutta alkoi myöhemmin rakentaa soittimia. Hän valmisti muun muassa viulun ja mandoliinin, ja suunnitteli kahdenlaisia mandoliinimalleja.


title: Orville Gibson

text: Gibson joutui usein sairaalaan vuosien 1907–1911 välillä. Vuonna 1916 hän joutui uudelleen sairaalaan, jossa kuoli 62-vuotiaana.


title: Orville Gibson

text: Gibson Guitar Corporation -yhtiön soittimet ovat nykyisin erittäin arvostettuja ja suosittuja.


title: Aperol

text: Aperol on italialainen aperitiivi, joka sisältää muun muassa appelsiinia, raparperia ja erilaisia yrttejä. Se muistuttaa paljon Camparia, mutta sen alkoholipitoisuus on alhaisempi, noin 11 prosenttia. Litrassa Aperolia on sokeria noin 250 grammaa. Juoma lanseerattiin vuonna 1919 Padovassa.


title: Aperol

text: "Aperol Spritz" on suosittu drinkki, joka koostuu Aperolista, prosecco-kuohuviinistä ja soodavedestä. Se nautitaan yleensä viinilasista appelsiiniviipaleen ja jäiden kera.


title: Sierra Leonen kirjastohallinto

text: Sierra Leonen kirjastohallinto (, lyhennys SLLB) on Sierra Leonen pääkaupungissa Freetownissa sijaitseva, maan kansalliskirjastona toimiva valtiollinen organisaatio. Se toimii maan opetus-, tiede- ja teknologiaministerin alaisuudessa. Kansalliskirjastonhoitajana on Salieu Turay (10/2017), jonka valinnan on arvosteltu tehdyn poliittisten syiden, eikä korkean ammattitaidon ja ammattietiikkan pohjalta.


title: Sierra Leonen kirjastohallinto

text: SLLB vastaa Sierra Leonessa julkaistujen teostan ISBN-numeroinnista ja sillä on vapaakappaleoikeus. Vuonna 2013 kansalliskirjastolla oli kokoelmissaan 100 000 teosta.


title: Sierra Leonen kirjastohallinto

text: Sierra Leonen yli 15-vuotiaasta väestöstä lukutaitoisia oli YK:n kehitysohjelma UNEPin mukaan vain 48,1 prosenttia vuonna 2015.


title: Adelaide Casely-Hayford

text: Adelaide Casely-Hayford, o.s. Smith (27. kesäkuuta 1868 – 16. tammikuuta 1960) oli sierraleonelainen aktivisti, feministi, kirjailija ja opettaja. Hän perusti tyttökoulun vuonna 1923 iskostaakseen kulttuurillista ja etnistä ylpeyttä brittiläisen siirtomaavallan aikana. Ottaessaan osaa silloisen Walesin prinssin Edvard VIII:n vastaanottoon vuonna 1925 hän piti yllään perinteistä afrikkalaista asua nostaakseen esille Sierra Leonen kansallisidentiteettiä, joka oli sensaatio.


title: Adelaide Casely-Hayford

text: Adelaide Smith syntyi 27. kesäkuuta 1868 Freetownissa, silloisessa Sierra Leonen siirtomaassa afrikkalais- ja englantilaisperäiselle William Smith Jr:lle Brittiläiseltä Kultarannikolta ja krioäidille Anne Spilsburylle, jonka juuret olivat englantilaisissa, jamaikalaisissa ja sierraleonelaisissa vapautetuissa orjissa. Adelaide oli vanhempiensa seitsemästä lapsesta toiseksi nuorin. Hänen ollessa 4-vuotias perhe muutti Englantiin, jossa hänen isänsä oli jäänyt eläkkeelle vuonna 1872. Adelaiden äiti kuoli pian tämän jälkeen. Hän varttui ja kävi Jersey Ladies’ Collegea Englannissa. Isänsä kasvattama Adelaide menestyi koulussa hyvin.


title: Adelaide Casely-Hayford

text: 17-vuotiaana Smith meni Stuttgartiin, Saksaan opiskellakseen musiikkia Stuttgartin konservatoriossa. Hän palasi takaisin Englantiin vuonna 1888, jossa hän asui isänsä ja uuden englantilaisen äitipuolensa kanssa. Vuonna 1892 Adelaide muutti siskoineen Freetowniin pyrkiäkseen uraan opettajana.


title: Adelaide Casely-Hayford

text: Ollessaan vuosia Freetownissa Adelaide muutti takaisin Englantiin, jossa hän perusti siskonsa kanssa asuntolan afrikkalaisille kandidaateille. Näihin aikoihin hän tapasi J. E. Casely Hayfordin, lakimiehen, joka oli vahva panafrikkalaisuuden ja kulttuurinationalismin puolestapuhuja. Ollessaan Englannissa Adelaide meni naimisiin Hayfordin kanssa. Heidän avioliittonsa antoi Adelaidelle mahdollisesti syvempää käsitystä afrikkalaisesta kulttuurista ja vaikutti hänen muuttumiseen kulttuurinationalistiksi. Heidän tyttärestään Gladys Casely-Hayfordista tuli tunnettu runoilija.


title: Adelaide Casely-Hayford

text: Vuonna 1920 Adelaide muutti Yhdysvaltoihin opiskellakseen afroamerikkalaisiin liittyviä luentoja. Ylpeänä perinteisissä afrikkalaisasuissa esiintyvä Adelaide piti julkisia luentoja, joissa hän korjasi harhaanjohtavia yhdysvaltalaisia mielikuvia Afrikasta.


title: Adelaide Casely-Hayford

text: Lokakuussa 1923 Adelaide perusti Girls’ Vocational School -tyttökoulun Freetownissa, Smithin perheen entisessä kodissa Gloucester Streetillä. Koulussa opiskeli 14 oppilasta. Adelaide toimi koulun rehtorina kunnes jäi eläkkeelle vuonna 1940, jolloin koulu piti sulkea.


title: Adelaide Casely-Hayford

text: Adelaiden kolonialistisen järjestelmän vastustamisesta huolimatta hänestä tehtiin Brittiläisen imperiumin ritarikunnan jäsen vuonna 1950. Hän vietti elämänsä viimeiset vuodet kirjoittaen muistelmia ja novelleja. Adelaide kuoli tammikuussa 1960.


title: Wewak

text: Wewak on Papua-Uuden-Guinean kolmanneksi suurin kaupunki. Se on Itä-Sepikin maakunnan pääkaupunki. Vuonna 2011 kaupungissa oli lähes 38 000 asukasta.


title: Wewak

text: Wewak sijaitsee Sepik-joen suulla. Kaupungissa on lentoasema ja satama, jota käyttävät rannikkoliikenne ja Australiaan suuntaavat rahtialukset.


title: Wewak

text: Kaupunkia pommitettiin pahoin Toisessa maailmansodassa, koska siellä oli japanilaisten suuri lentotukikohta. Tukikohdan alueella, 14 km itse kaupungista, on muistomerkki japanilaisten antautumiselle.


title: Protoanemoniini

text: Protoanemoniini on furanoneihin kuuluva myrkky, jota löytyy lähinnä aineen ranunkuliini esiasteena monista leinikkikasveista ("Ranunculaceae").


title: Protoanemoniini

text: Leinikkikasvien vaurioituessa vapautuu kasveista esiasteena toimivaa ranunkuliinia, joka on protoanemoniinin glykosidi. Ranunkuliini hajoaa siksi β-glukosidaasi -entsyymin hajottamana glukoosiksi ja protoanemoniiniksi. Ranunkuliini hajoaa myös ei-entsymaattisesti protoanemoniiniksi emäksisessä liuoksessa, mutta ei happamassa.


title: Protoanemoniini

text: Lähes puhdas protoanemoniini on hyvin vesiliukoinen epävakaa kellertävä öljy. Protoanemoniini molekyylejä liittyy nopeasti ja spontaanisti kemiallisesti (kovalenttisesti) yhteen pareittain eli ne dimeroituvat ei-myrkyllisiksi kiinteiksi anemoniinikiteiksi.


title: Protoanemoniini

text: Protoanemoniini aiheuttaa ihoaltistuksessa kipua, ihoärsytystä ja helposti jopa nesterakkuloiden muodostumista iholle. Pitkässä altistuksessa protoanemoniinin aiheuttamat vammat voivat muistuttaa palovammoja ja niiden parantuminen voi kestää jopa neljä viikkoa.


title: Protoanemoniini

text: Tuoreet silputut ranunkuliinia sisältävät kasvit saavat iholla aikaan saman vaikutuksen. Kuivattaessa vaikkapa protoanemoniinia sisältävää kasvimassaa dimeroituu aine ei-myrkylliseksi anemoniiksi. Täydellinen kuivaaminen poistaa siis prototoanemoniinin kasveista, jolloin joitain näistä kasveista voidaan käyttää esimerkiksi eläinten rehuna mikäli ne eivät sisällä muita myrkkyjä.


title: Protoanemoniini

text: Nieltynä jotkin kuivaamattomat protoanemoniinia/ranunkuliinia sisältävät kasvit ovat kuitenkin hyvin myrkyllisiä. Tiedetään monia tapauksia joissa aineita sisältäneitä kasveja syöneitä eläimiä on kuollut, mutta yleensä eläimet eivät syö kasveja kuollettavia määriä koska ne aiheuttavat pureskeltaessa ja nieltynä voimakasta kipua. Esimerkiksi yksi varhaisimpia tunnettuja kuvauksia protoanemoniinin/ranunkuliinin vaikutuksista ihmisissä nieltynä on vuodelta 1766, jolloin mies joi kokeellisesti kaksi pisaraa konnanleinikistä tehtyä mehutiivistettä ja kuvaili saaneensa kouristelevia vatsakipuja. Tämän jälkeen saman kasvin lehtiä pureskeltuaan hänen suunsa limakalvot kuoriutuivat pois ja hän menetti makuaistinsa. Aineita sisältävät kasvit voivat toistuvasti ja pienissä määrin syötynä aiheuttaa myös maksatulehduksen ja maksan heikentyneen toiminnan vuoksi silmien keltaisuutta.


title: Protoanemoniini

text:
Alla on kuvattu protoanemoniinin muodostumisen ja hajoamisen reaktio:
Protoanemoniinin ranunkuliini esiastetta löytyy joistain leinikkikasveista runsaasti ja sen pitoisuus riippuu monesta tekijästä. Muun muassa kasvuvaihe vaikuttaa kasvien pitoisuuksiin ja kukintavaiheessa pitoisuudet voivat olla erityisen suuria. Alla on tästä huolimatta viitteellisiä ranunkuliinin pitoisuuksia kuivapainoina eri kasveissa, jotka on kerätty kesäkuukausina.


title: Protoanemoniini

text: Seuraavissa leinikkikasveihin kuuluvissa kasveissa ei ole havaittu ranunkuliinia: lännenkonnanmarja ("Actaea rubra"), tuliakileija ("Aquilegia formosa"), huntukärhö ("Clematis ligusticifolia") ja "Thalictrum occidentale".


title: Hankasalmen kirkonkylä

text: Hankasalmen kirkonkylä on Hankasalmen kunnan hallinnollinen keskus. Se sijaitsee Kuuhankaveden itärannalla. Kirkonkylän muodostamassa taajamassa oli 1 301 asukasta vuoden 2014 lopussa. Kirkonkylän halki kulkee seututie 641 etelästä valtatieltä 9 pohjoiseen kantatielle 69. Kirkonkylästä etelän suuntaan noin 10 kilometrin päässä on kunnan toinen taajama Hankasalmen asemanseutu.


title: Ryan Merkley

text: Ryan Merkley (s. 14. elokuuta 2000 Oakville, Ontario, Kanada) on kanadalainen jääkiekkopuolustaja, joka pelaa OHL-joukkue Guelph Stormissa. Hänellä on tulokassopimus NHL-joukkue San Jose Sharksin kanssa. Seura varasi hänet ensimmäisellä kierroksella 21. pelaajana kesällä . Merkley laukoo oikealta.


title: Ryan Merkley

text: "The Sports Forecaster" -sivuston mukaan Merkley on lahjakas ja liikkuva puolustaja, joka luistelee erinomaisesti, on tasaisen vahva ja pysyy liikkeessä. Hän myös tekee peliä hyvin, omaa hyvän vision ja kiekolliset taidot sekä on käyttökelpoinen ylivoimalla. Merkley ei ole kuitenkaan pelipaikkaansa nähden kovin isokokoinen ja hänen tulisi lisätä voimaa.


title: Ryan Merkley

text: Jatkoaika.com -verkkolehden toimittaja Lassi Alasen mukaan Merkley on tunnettu äärimmäisen lahjakkaana hyökkäävänä puolustajana, joka kiinnitti ennen NHL-varaustaan kykyjenetsijöiden huomion välittömästi taidokkaalla luistelullaan ja poikkeuksellisella peliälyllään. Alasen mukaan Merkley oli OHL:n tulokaskaudellaan usein omalla alueella joukkueelleen suuri ongelma, joka voitti harvoin voitti kaksinkamppailuja, teki usein erittäin riskialttiita ratkaisuja kiekollisena ja sijoittui kiekottomana usein väärin. Useat kriitikot myös kyseenalaistivat hänen motivaationsa puolustuspelaamiseen. Kiekon kuljettamisessa pois omalta alueelta ja vastaavasti sen kuljettamisessa sisään vastustajan alueelle Merkley on Alasen mukaan OHL:n puolustajien aivan kirkkainta kärkeä. Hänellä on ollut myös tiettävästi asenneongelmia.


title: Ryan Merkley

text: Merkley on Toronto Jr. Canadiensin kasvatti. Kaudella 2015–2016 hän toimi seuran AAA-joukkueen kapteenina ja voitti Canadiensin sisäisen piste- ja syöttöpörssin tehoilla 7+37=44. Merkley valittiin kauden päätteeksi GTHL:n vuoden pelaajaksi. Hän pelasi kauden aikana myös kaksi ottelua OJHL-junioriliigassa.


title: Ryan Merkley

text: Guelph Storm varasi Merkleyn koko OHL:n varaustilaisuuden ensimmäisenä pelaajana kesällä 2016. Hän siirtyi joukkueeseen kaudeksi 2016–2017. Merkley voitti pelipaikastaan huolimatta Stormin sisäisen piste- ja syöttöpörssin tehoilla 12+43=55. Hän sijoittui liigan puolustajien pistepörssissä kahdeksanneksi. Merkley voitti myös OHL:n tulokkaiden piste- ja syöttöpörssin. Hänet palkittiin kauden päätteeksi liigan vuoden tulokkaana Emms Family Awardilla ja valittiin tulokkaiden tähdistökentälliseen. Kaudella 2017–2018 Merkley oli tehoilla 13+54=67 Stormin paras syöttäjä ja toiseksi paras pistemies Isaac Ratcliffen jälkeen. Hän sijoittui koko OHL:n puolustajien pistepörssissä kolmanneksi. Pudotuspeleissä Merkley oli joukkueensa paras syöttäjä viidellä syöttöpisteellään. Hän pelasi kauden aikana myös CHL Top Prospects Gamessa.


title: Ryan Merkley

text: San Jose Sharks varasi Merkleyn ensimmäisellä kierroksella 21. pelaajana . Jo heinäkuussa hän teki seuran kanssa kolmivuotisen tulokassopimuksen.


title: Ryan Merkley

text: Merkley pelasi alle 18-vuotiaiden MM-kilpailuissa vuonna 2018 sekä alle 18-vuotiaiden Ivan Hlinkan muistoturnauksessa vuonna 2017, jolloin hän voitti kultaa. Merkley oli kuudella syöttöpisteellään Kanadan paras syöttäjä. Hän edusti myös Canada Redin joukkuetta World U-17 Hockey Challengessa vuonna 2016.


title: Ryan Merkley

text: Merkley pelasi myös nuorten olympialaissa, Norjan Lillehammerissa vuonna 2016, jolloin hän voitti hopeaa. Merkley jakoi neljällä syöttöpisteellään Kanadan sisäisen syöttöpörssin voiton Carson Fochtin kanssa. Hän voitti myös turnauksen puolustajien syöttöpörssin.


title: Ryan Merkley

text: Merkleyn isosisko Lauren on pelannut puolustajana Bemidji State Universityn yliopistojoukkueessa. Sisarusten isä Kyle Merkley on entinen jääkiekkohyökkääjä.


title: Hankasalmen asemanseutu

text: Hankasalmen asemanseutu (myös Hankasalmen asema) on taajama Hankasalmen kunnassa Keski-Suomessa. Siellä oli 883 asukasta vuoden 2014 lopussa.


title: Hankasalmen asemanseutu

text: Asemanseudulla on Hankasalmen rautatieasema, joka kuuluu Jyväskylä–Pieksämäki-rataan. Asemanseudun halki kulkee valtatie 9, kaakosta taajamaan tulee seututie 446 ja etelästä yhdystie 6416. Seututie 641 vie pohjoiseen Hankasalmen kirkonkylään, jonne on matkaa noin 10 kilometriä.


title: Evan Bouchard

text: Evan Bouchard (s. 20. lokakuuta 1999 Oakville, Ontario, Kanada) on kanadalainen jääkiekkopuolustaja, joka pelaa OHL-joukkue London Knightsissa. Hänellä on tulokassopimus NHL-joukkue Edmonton Oilersin kanssa. Seura varasi hänet koko NHL:n varaustilaisuuden kymmenentenä pelaajana kesällä . Bouchard laukoo oikealta.


title: Evan Bouchard

text: "The Sports Forecaster" -sivuston mukaan Bouchard lahjakas all around -puolustaja, jolla on hyvät raamit ja hyökkäyspään taidot. Hän on erinomainen syöttäjä ja käyttökelpoinen ylivoimapelaaja. Bouchardilla on myös hyvä laukaus, hän sijoittuu hyvin omassa puolustuspäässä ja omaa erinomaisen pelikäsityksen. Bouchardilla on kuitenkin parannettavaa kokonaisvaltaisessa pelaamisessa, laukauksen tarkkuudessa ja hänen tulisi käyttää kokoaan enemmän hyödyksi.


title: Evan Bouchard

text: Elite Prospects -sivuston Curtis Joen mukaan Bouchard on älykäs all around -puolustaja, joka pelaa korkealla itseluottamuksella ja osaa muuttaa pelin suuntaa monella eri tavalla. Hän luistelee sulavasti ja tykkää osallistua peliin joka tilanteessa, varsinkin hyökkäyspään ruuhkatilanteissa. Bouchard on sekä erinomainen syöttäjä että omaa salakavalan laukauksen. Hän pelaa tasaisesti ja tekee fiksuja ratkaisuja. Bouchardin tulisi kuitenkin lisätä voimaa laukaukseensa. Hän on myös puolustuspäässä aktiivinen hyvällä sijoittumisellaan ja blokkaamalla laukauksia.


title: Evan Bouchard

text: Bouchard vietti suurimman osan juniorivuosistaan kotikaupungissaan Ontarion Oakvillessa. Hän toimi kaudella 2014–2015 Oakville Rangersin AAA-joukkueen varakapteenina ja voitti joukkueen sisäisen piste- ja maalipörssin tehoilla 18+13=31. Bouchard voitti kauden päätteeksi SCTAMM:n mestaruuden. Hän pelasi kauden aikana myös yhden ottelun OJHL-junioriliigaa Oakville Bladesissa. London Knights varasi Bouchardin 17. pelaajana OHL:n varaustilaisuudessa 2015. Hän siirtyi joukkueeseen kaudeksi 2015–2016. Bouchardin tulokaskausi liigassa toi 43 runkosarjaottelussa tehot 2+15=17 ja kymmenessä playoff-ottelussa kaksi syöttöpistettä. Hän voitti OHL:n mestaruuden, J. Ross Robertson Cupin. Bouchard voitti myös Memorial Cupin, vaikka hän ei saanut lopputurnauksessa peliaikaa.


title: Evan Bouchard

text: Kaudella 2016–2017 Bouchard teki OHL:n runkosarjassa tehot 11+33=44, joilla hän oli Knightsin tehokkain puolustaja Victor Meten kanssa. Kaudella 2017–2018 Bouchard nousi joukkueen kapteeniksi. Hän voitti pelipaikastaan huolimatta joukkueen sisäisen piste- ja syöttöpörssin tehoilla 25+62=87, joilla Bouchard voitti koko OHL:n puolustajien piste- ja syöttöpörssin. Hän jakoi myös koko liigan pistepörssin seitsemännen sijan Kingston Frontenacsin Jason Robertsonin kanssa. Bouchard jakoi myös Knightsin sisäisen tehotilaston voiton Alec Regulan kanssa lukemalla +23. Pudotuspeleissä hän oli joukkueen paras syöttäjä neljällä syöttöpisteellään. Bouchard valittiin kauden päätteeksi OHL:n ensimmäiseen tähdistökentälliseen. Hän pelasi kauden aikana myös CHL Top Prospects Gamessa.


title: Evan Bouchard

text: Edmonton Oilers varasi Bouchardin koko NHL:n varaustilaisuuden kymmenentenä pelaajana kesällä . Hän oli varaustilaisuuden ensimmäisenä varattu kanadalaispuolustaja. Jo heinäkuussa Bouchard teki seuran kanssa kolmivuotisen tulokassopimuksen. Hän otti syksyn harjoitusleirin päätteeksi paikan Oilersin NHL-kauden 2018–2019 avauskokoonpanosta. Bouchard teki näin ollen NHL-debyyttinsä runkosarjan avauskierroksella 6. lokakuuta 2018 vieraissa New Jersey Devilsia vastaan. Hän sai ottelussa jääaikaa 13.57 minuuttia. NHL-uransa avausmaalin Bouchard teki seitsemännessä ottelussaan 25. lokakuuta 2018 ylivoimalla Washington Capitalsia vastaan. Hänet valittiin ottelun kakkostähdeksi. Tämän jälkeen Oilers lähetti Bouchardin takaisin London Knightsin OHL-joukkueen vahvuuteen.


title: Evan Bouchard

text: Bouchard pelasi alle 20-vuotiaiden MM-kilpailuissa vuonna 2019 sekä alle 18-vuotiaiden Ivan Hlinkan muistoturnauksessa vuonna 2016. Hän edusti myös Canada Whiten joukkuetta World U-17 Hockey Challengessa vuonna 2015, jolloin Bouchard voitti kultaa. Hän oli viidellä syöttöpisteellään joukkueensa paras syöttäjä. Bouchard teki turnauksessa kaikkiaan kuusi tehopistettä, joilla hän jakoi puolustajien pistepörssin voiton Yhdysvaltain Quinn Hughesin kanssa. Bouchard valittiin turnauksen tähdistökentälliseen.


title: Evan Bouchard

text: Bouchardin isoveli Marc on pelannut myös jääkiekkoa.


title: Julia Reda

text: Julia Reda on saksalainen Euroopan parlamentin jäsen. Hän on ollut Saksan piraattipuolueen jäsen vuodesta 2009. Sitä ennen hän oli Saksan sosiaalidemokraattisen puolueen jäsen 6 vuotta. Vuosina 2010–2012 hän toimi Saksan pirattipuolueen nuorten puheenjohtajana.


title: Naulakkoyhteisöt

text: Naulakkoyhteisöt ovat tilapäisiä spektaakkelimaisia ihmisten muodostamia yhteenliittymiä. Käsitteen otti käyttöön sosiologi Bauman kirjassaan "Liquid Modernity" (2000). Bauman pitää esimerkkeinä naulakkoyhteisöistä tunnepitoisia mediaspektaakkeleita, jotka luovat vahvaa yhteenkuuluvuuden tunnetta lyhyeksi aikaa. Tämä kuitenkin purkautuu nopeasti ja asian uutuusarvo katoaa. Myös Tosi-TV ohjelmat muodostavat sekä osanottajille ja katsojille omanlaisensa naulakkoyhteisön.


title: Tidore

text: Tidore on nykyään Indonesialle kuuluva saari Molukkien pohjoisosissa Halmaheran länsipuolella. Tidoren ja viereisen sulttaanikunnan Ternaten kilpailu oli ennen eurooppalaisten tuloa kiivasta. Mausteneilikka oli yksi merkittävä syy Alankomaiden suorittamalle Molukkien ja sen ympäröimien maustesaarten valloitukselle.urooppalaisista kilpailivat aluksi portugalilaiset ja hollantilaiset, sittemmin myös britit. Alankomaiden Itä-Intia, johon myös Tidore kuului, siirtyi Indonesialle valtion itsenäistyessä.


title: Tidore

text: Tidorella on kerrostulivuori, joka ulottuu 1 730 metriin merenpinnasta. Saaren pinta-ala on 1 550 km ja asukasluku 48 648. Pääkaupunki on nimeltään Soasio, ja sinne on uudelleen rakennettu sulttaanin palatsi.


title: Jean Leduc

text: Jean Leduc (14. kesäkuuta 1910 Montreal – 15. huhtikuuta 2008 Mont-Saint-Hilaire) oli kanadalainen pianisti ja urkuri. Hän oli Roland Leducin veli ja Pierre Rollandin serkku. Opiskeltuaan pianonsoittoa Victoria Cartierin ja Romain-Octave Pelletierin johdolla vuosina 1922–1927, minkä jälkeen hän jatkoi opiskelua vuoteen 1930 Pariisissa Paul Loyonnetin ja Marcel Duprén sekä sitten vuoteen 1932 Hollywoodissa E. Robert Schmitzin johdolla. Hän soitti urkuja kirkossa Montrealin lähistöllä jo 13-vuotiaana.


title: Jean Leduc

text: Vuosina 1935–1940 Leduc toimi CSM:n virallisena pianistina. Hän esiintyi solistina, säestäjänä sekä kamarimuusikkona ja esitti useiden kanadalaissäveltäjien teoksia. Hän myös esiintyi Trio Leduc -perhekokoonpanossa. Hän vieraili useissa jousikvarteteissa ja teki yhteistyötä muiden muassa Darius Milhaud'n kanssa. Myöhemmällä urallaan Leduc toimi opetustehtävissä useissa eri laitoksissa. Hän meni naimisiin musiikintutkija Monique Schmitzin kanssa.


title: Donin tasavalta

text: Donin tasavalta (venäjäksi: Донская Республика) oli Etelä-Venäjän asevoimien muodostama itsenäiseksi julistautunut bolševikkivastainen valtio Donin kasakoiden alueella. Donin tasavalta oli olemassa Venäjän sisällissodan aikana vuodesta 1918-1920. Se vastusti toista itsenäiseksi julistautunutta tasavaltaa Donin neuvostotasavaltaa.


title: Donin tasavalta

text: Donin kasakoiden kokous julisti Donin tasavallan itsenäiseksi 18. toukokuuta 1918. Tämä tapahtui bolševikkien hallitseman Donin neuvostotasavallan lakkauttamisen jälkeen 10. toukokuuta.


title: Donin tasavalta

text: Donin tasavalta luotiin Donin alueelle, ja sen pääkaupungiksi tuli Novotšerkassk. Donin tasavalta jakautui kymmeneen okrugiin peittäen alueita Venäjän sosialistisesta federatiivisesta neuvostotasavallasta ja Donetskin ja krivoi rogin neuvostotasavallasta.


title: Donin tasavalta

text: Donin tasavalta lakkasi olemasta, kun puna-armeija löi Venäjän valkoiseen armeijaan kuuluneet Donin kasakat Venäjän sisällissodassa. Kasakat joutuivat kansanmurhan kohteeksi vuosina 1919–1921.


title: Ronny Fredrik Ansnes

text: Ronny Fredrik Ansnes (28. kesäkuuta 1989 – heinäkuu 2018 Resdalen, Norja) oli norjalainen maastohiihtäjä.


title: Ronny Fredrik Ansnes

text: Ansnes kuului Norjan maajoukkueeseen, ja hän kilpaili ensimmäisen kerran maailmancupissa vuonna 2011 ja viimeisen kerran maaliskuussa 2013 Oslossa. Hän voitti Norjan mestaruuskisoissa kaksi mitalia.


title: Ronny Fredrik Ansnes

text: Ansnes löydettiin hukkuneena joesta maanantaina 16. heinäkuuta 2018, mutta hän oli saattanut menehtyä jo edellisenä päivänä.


title: Bakteeriperäinen munuaissairaus BKD

text: Bakteeriperäinen munuaissairaus eli BKD () on lohikaloissa esiintyvä tartuntatauti. Sairaus saattaa levitä niin kalasta toiseen että mädin kautta jälkeläisiin. Tauti ei tartu ihmiseen. Sen aiheuttaa bakteeri nimeltä Renibacterium salmoninarum. Tautiin ei tunneta tehokkaita rokotteita eikä lääkitystä. Kuningasloheen ("Oncorhynchus tshawytscha") on tosin kokeiltu makrolidihoitoa Seattlen yliopistossa.


title: Bakteeriperäinen munuaissairaus BKD

text: Tauti aiheuttaa muutoksia kalojen sisäelimissä kuten munuaisissa ja pernassa. Se myös hidastaa kalan kasvua ja muuttaa lihan väriä. Tauti etenee hitaasti eikä yleensä tapa kalaa. Taudilla on myös aggressiivinen muoto, joka aiheuttaa kaloissa verenvuotoja lihakseen sekä merkittävää kuolleisuutta.


title: Bakteeriperäinen munuaissairaus BKD

text: Tauti havaittiin ensin vuonna 1933 Skotlannin joissa, mutta sitä esiintyy koko Euroopassa, ja se on levinnyt myös Yhdysvaltoihin ja Kanadaan sekä jopa tyynenmerenlohiin. Tautia on pyritty lainsäädännöllisesti vastustamaan, mutta vuodesta 2014 se on Euroopan unionin tasolla vain ilmoitettavana tautina. Evira pyrkii rajoittamaan taudin leviämistä. Kuitenkin Karvianjoen sekä Oulujoen vesistöt ovat poistetut vapaaehtoisen terveysvalvonnan piiristä.


title: Número 2 -luokka

text: Número 2 -luokka oli Portugalin laivaston kolmen vuonna 1886 vesillelasketun torpedoveneen muodostama alusluokka.


title: Alanyaspor

text: Alanyaspor on jalkapalloseura Alanyan kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.


title: Hine-nui-te-po

text: Hine-nui-te-po on maorien mytologiassa alamaailman valtiatar ja kuoleman jumalatar. Hän hallitsee kuolleiden henkiä ja valvoo, ettei kuoleman jumala Whiro vahingoita heitä. Kun Tane työntyi häneen, Hine-nui-te-po tukahdutti hänet sukupuolielimillään – näin kuolema tuli maailmaan. Toisen tarinan mukaan jumalattareen työntyi väkisin Maui, joka halusi kukistaa kuoleman. Maui löysi Hine-nui-te-pon nukkumasta, työntyi hänen vaginaansa ja onnistui melkein kulkemaan jumalattaren ruumiin läpi, mutta viime hetkellä lintujen sirkutus herätti Hine-nui-te-pon, ja tämä murskasi Mauin kuoliaaksi. Mauin kohtalon seurauksena ihmisistä tuli kuoleman kahlitsemia.


title: Naurun pidginenglanti

text: Naurun pidginenglanti on englannin kieleen perustuva pidgin, jota puhutaan Naurussa. Se on Kiinan pidginenglannin ja Melanesian pidginenglannin tuotos.


title: Sinikka Salokorpi

text: Sinikka Salokorpi on suomalainen toimittaja, tietokirjailija ja lastenkirjailija. Hän on kirjoittanut yli 30 kirjaa ja sen lisäksi ollut toimittamassa kymmeniä muita 1960-luvun lopulta lähtien. Toimittajana ja tietokirjailijana Salokorven erikoisaloja ovat matkailu, vapaa-aika, lemmikkieläimet ja asuminen. Hän on kirjoittanut myös monia eläinaiheisia lastenkirjoja.


title: Sinikka Salokorpi

text: Vuonna 1989 Sinikka Salokorpi sai Suomen Matkailuliiton ensi kertaa jakaman Luovuuden kultahippu -palkinnon matkailutoimittajien kansainvälisten suhteiden hoitamisesta muun muassa toimittuaan kuusi vuotta Matkailutoimittajien killan puheenjohtajana. Vuonna 2001 Salokorvelle myönnettiin opetusministeriön ylimääräinen sanomalehtimieseläke.


title: Adam Scott (näyttelijä)

text:
Adam Paul Scott (s. 3. huhtikuuta 1973) on yhdysvaltalainen näyttelijä, koomikko, tuottaja, ja podcaster. Hän on tunnettu roolistaan Ben Wyattina NBC-komediasarjassa "Puisto-osasto." Hän esittää Ed Mackenzietä HBO-sarjassa "Big Little Lies."
Scott syntyi Santa Cruzissa, Kaliforniassa. Hänen vanhempansa Anne (os Mckusick) ja Dougald Scott ovat molemmat eläköityneitä opettajia. Hän valmistui kouluista Harbor High School ja American Academy of Dramatic Arts.